ČUVARI REKE RZAV - Civilno društvo zagovara ekološki prihvatljiv društvenoekonomski razvoj\nProtivurečnost ovih tvrdnji predstavlja projekat HE ''Svračkovo'' (visina brane 68 m, dužina akumulacije 9 km, najvećom dubinom 54 m i ukupnom zapreminom od 27 miliona metara kubnih), na Velikom Rzavu, i katastrofalno uništenje najčistije reke u Srbiji (I kategorija kvaliteta voda čitavim svojim tokom), koji je predstavljen javnosti kao projekat od ''nacionalnog interesa'', bez prethodne analize ekonomske opravdanosti, studije izvodljivosti, alternativnih rešenja, obima destrukcije prirode, i bez poštovanja principa Arhuske konvencije. Projekat koji predstavlja samo jednu od bezbroj takvih odluka poslednjih decenija koje su se u ovoj Državi pokazale kao sulude, izazivajući sumnju ustvari u postojanje skrivenog cilja za sticanje nekakvih ličnih benefita političara.\nKao još jedan od dokaza tvrdnji o pogubnosti koju nosi realizacija ovog Projekta, je Inicijativa za vrednovanje celokupnog sliva Velikog Rzava kao prirodnog dobra potencijalnog za zaštitu, koju sam prethodnih godina u nekoliko navrata, upućivala nadležnom Ministarstvu i Zavodu za zaštitu prirode Srbije, da bi se konačno krajem leta 2017. stekli uslovi za prihvatanje. Tako je preliminarni prolaz ‘’Visočkim kanjonom’’ obavljen tokom jeseni, gde je Katastrom malih hidroelektrana iz 1987. godine, kao i Prostornim planom opštine Arilje, određena jedna od potencijalnih lokacija za izgradnju MHE na ovoj reci. Veoma nepristupačan teren i definisanje poteza kao budućeg zaštićenog predela je rezultiralo odbijanjem ponovnog Rešenja o uslovima zaštite prirode, nakon što je prethodno isteklo, tako da izgradnja MHE na ovoj lokaciji zakonski više nije moguća, ukoliko se istoj ne pristupi protivzakonito.\nInteresantan je i slučaj koji smo otkrili Javnim uvidom u Urbanistički projekat potencijalne lokalacije MHE na Malom Rzavu, u kome je u nekoliko navrata umesto ‘’Mali Rzav’’ pominje ‘’Predolska reka’’, te smo ukazivanjem na ''resavsku školu'' (prepisivanje), uspeli da utičemo da se Urbanistički projekat ne usvoji.\nTreba istaći da je planirana ukupna dobit koju će opština Arilje imati od svih ''malih'' hidroelektrana na rekama i potocima oko 800 000 dinara godišnje (podatak iz trojnog memoranduma za izgradnju ''malih'' hidroelektrana)!. Šteta po životnu sredinu koju napravi samo jedna ovakva ''mala'' hidrocentrala je neprocenjiva.\n1.(Ne)dovoljno informisanje javnosti:Zakon o zaštiti životne sredine Republike Srbije propisuje da svako ima pravo da bude obavešten o stanju životne sredine i da učestvuje u postupku donošenja odluka čije bi sprovođenje moglo da utiče na životnu sredinu. Kada su u pitanju velike, kao i male HE, Stav Svetske komisije za brane je da: ''Nijedna brana ne sme biti sagrađena bez dogovora sa lokalnim stanovništvom, bez uvažavanja njihovih zahteva i bez poštovanje njihove volje''. Kao država koja je ratifikovala Arhusku konvenciju, Srbija svojim građanima garantuje dostupnost informacija (prvi stub Arhuske konvencije) kao i pristup upravnim i sudskim postupcima (treći stub Arhuske konvencije). Na osnovu višegodišnjeg praćenja informacija koje su u vezi sa zaštitom životne sredine na području jugozapadne Srbije, tvrdim da su donosioci odluka, u skoro svim postupcima koji se odnose na projekte MHE, na sve načine izbegavali da procesi budu transparentni. Kao dokaz očiglednog prikrivanja obaveštenja o Javnom uvidu u Ubanistički projekat jedne MHE, je objavljivanje u kategoriji ''Nekategorisani sadržaj'' na sajtu Opštine (jun 2017), umesto u kategoriji ''Vesti'' ili ''Obaveštenje za građane'', što je do sada predstavljalo ''mesto'' za objavljivanje ovakvih obaveštenja, te samim tim nije bilo vidljivo za zainteresovanu javnost. Obzirom da opština Arilje nema lokalni list, odgovor Opštinske uprave na Zahtev za dostavljanje informacija je da u tom trenutku još uvek nije potpisan ugovor sa medijima o informisanju opštinskih aktivnosti, te da nije postojao način da građani budu obavešteni o javnom uvidu! Na osnovu Člana 3. Pravilnika o načinu Javne prezentacije urbanističkog projekta ("Sl. Glasnik", br. 43/2010) ''Javni poziv za prezentaciju urbanističkog projekta nadležni organ objavljuje u sredstvima javnog informisanja, odnosno u lokalnom dnevnom listu i ističe na oglasnoj tabli, i to tako da isti bude objavljen, odnosno istaknut, najkasnije sedam dana pre dana određenog za javnu prezentaciju''.\n2. (Ne)sprovođenje zakona i podzakonskih akata: Pokazalo se da i donošenje i primena propisa iz oblasti životne sredine, kao i obim promene koju reforma u ovoj oblasti donosi, u mnogome zavise od ostalih sektora, a najviše sektora planiranja i urbanizma, i energetike. S tim u vezi, primetna je veoma loša međusektorska saradnja, usled različitih ambicija koje ovi sektori imaju. Nedostatak inspekcijskog kapaciteta, kao i inspekcijski nadzor i volja, kako na republičkom, tako i na lokalnom nivou, izraženi politički uticaj na donošenje odluka, predstavljaju pored korupcije, neke od najvećih problema u oblasti vodnih resursa. Definitivno, postojeći kapaciteti za praćenje i kontrolu stanja životne sredine i implementaciju politike,nisu dovoljni. U oblasti eksploatacije prirodnih resursa, načelno se može konstatovati da Srbija ima pravni okvir u zaštite i upravljanja vodama i životne sredine. Međutim, razlozi političke prirode kao što je sporna podela sektora voda, između Ministarstva poljoprivrede i Ministarstva za zaštitu životne sredine, kao posledica pretenzija nad ovako bitnim resursom, godinama unazad su uslovljavali kašnjenje u izradi najbitnijih zakonskih akata. Kada je u pitanju primena postojećih zakona, organizacije civilnog društva bi trebale da pristup informacijama od javnog značaja, koriste kao mehanizam za pritisak javnosti na administrativne organe i institucije, i da ih na taj način dovode do zakonitijeg i pravilnijeg rada organa i stranaka u postupcima. Međutim, u Zapadnoj Srbiji ograničavajući faktor predstavljaju nedovoljni kapaciteti organizacija civilnog društva u intenzivnijoj primeni zakona i propisa u oblasti životne sredine, što pogoduje netransparentnosti, prikrivanju, kao i okončavanju nezakonitih postupaka i njihovom dovođenju do stanja konačnosti i pravnosnažnosti, bez mogućnosti pobijanja pred upravnim i sudskim organima. Postala je praksa da se ukazivanja na propuste u procedurama i nepoštovanje zakonskih okvira, kao i na negativne posledice projekata na životnu sredinu, javne vlasti ne tumače kao participativnost, već ulaze u konflikt sa građanskim društvom. U jedinicama lokalnih samouprava, nedostatak je strateških dokumenata u zaštiti životne sredine i klimatskih promena ili je nizak kvalitet i njihovo nesprovođenje, tamo gde ih ima. Jedan od najvećih problema koji se javlja, u procedurama kada su u pitanju MHE, je redosled izdavanja saglasnosti, koji ne odgovara očuvanju ekoloških kapaciteta rečnih tokova, jer se na početku izdaje energetska saglasnost a na kraju saglasnost Zavoda za zaštitu prirode Srbije, umesto da je obrnuto. Naravno, uočena je i pojava trgovine i manipulacije papirima, i lokacijama za izgradnju MHE, te je tako na teritoriji opštine Arilje jedna lokacija za izgradnju MHE, do sada promenila četiri vlasnika.\n3. (Ne)dovoljan kvalitet Studija o proceni uticaja:, Egzaktan primer sukoba interesa, kada je kvalitet Studija o proceni uticaja projekata na životnu sredinu u pitanju, je ''Energoprojekt-Hidroinženjering'' a.d., firma, koja je izradila čitavu projektnu dokumentaciju, izvršila unutrašnju kontrolu projektne dokumentacije i izradila Studiju o proceni uticaja hidroakumulacije ''Svračkovo'' na životnu sredinu.Podsećanja radi, kao deo velikog Hidrosistema Lim-Zapadna Morava, u planu je da se 3 velike HE na Velikom Rzavu (''Svračkovo'', ''Roge'' i ''Orlovača''), povezu tunelima sa Uvačkim jezerima i Limom, što će rezultirati potpunom devastacijom reke, klime i poljoprivrede, na koje stručnjaci iz oblasti hidrogeologije, klimatologije i poljoprivrede godinama uporno ukazuju nadležnim Ministarstvima. Shodno Članu 25. Zakona o Proceni uticaja na životnu sredinu, tadašnje Ministarstvo za životnu sredinu i prostorno planiranje je bilo dužno da obavesti zainteresovanu javnost, organizacije, kao i podnosioce primedbi i mišljenja, o Rešenju o usvajanju Studije procene uticaja akumulacije ''Svračkovo'' na životnu sredinu, što nadležno Ministarstvo nije učinilo, pa shodno tome, zainteresovana javnost nije imala mogućnost da izvrši uvid u Rešenje, i iskoristipravo na žalbu Upravnom sudu u roku. Pored toga, ni jedno stručno mišljenje ni primedba koje su upućene na Studiju o proceni uticaja, nisu usvojeni. Uz niz načinjenih protivzakonitih propusta je i nepostojanje vodoprivredne saglasnosti u trenutku donošenja Rešenja o usvajanju Studije o proceni uticaja. Kada su male hidroelektrane u pitanju Studijama uglavnom nedostaju kumulativni efekti na jednom vodotoku, analiza uticaja na javno zdravlje kada su velike akumulacije u pitanju, i podaci o teškim metalima, a tamo gde i postoje podaci o biodiverzitetu, oni su ili nepotpuni, zastareli ili uopšteni.\nZaključak:Tokom pregovora, Srbija treba da dokaže da primenjuje zakone u praksi odnosno da ima jasan plan kako će postići potpunu implementaciju određenih propisa nakon stupanja u članstvo u EU. S tim u vezi, uloga lokalne samouprave je ključna, s obzirom da je deo nadležnosti prenet na nju putem domaćih propisa.\nKako bi se unapredili kapaciteti lokalnih organizacija da prate i aktivno učestvuju u procesima donošenja odluka koje se tiču MHE, konzorcijum organizacija koje učestvuju u CO-SEED projektu (Drustvo za zastitu i proucavanje ptica Srbije, Beogradska otvorena skola, Ekolosko udruzenje "Rzav-God Save Rzav" "Flores",PSK "Kolovrat") će u toku februara meseca organizovati skup na temu MHE. Događaj će okupiti aktere iz lokalnih zajednica koje su pogođene ovim problemom, stručnjake i druge zainteresovane strane i imaće za cilj umrežavanje i jačanje kapaciteta lokalnih organizacija i JLS za adekvatno postupanje u projektima MHE i procesima procena uticaja MHE na životnu sredinu."


Uskoro direktni letovi iz Srbije za SAD | Kamatica\nPočetna > vest > Uskoro direktni letovi iz Srbije za SAD\nTekst objavljen: 26.03.2015 16:21\nVlada Srbije usvojila je danas tekst Sporazuma o vazdušnom saobraćaju između Srbije i Sjedinjenih Američkih Država, čime je Ministarstvo građevinarstva, saobraćaja i infrastrukture omogućilo da posle skoro 16 godina nacionalna avio-kompanija prva u regionu bivše Jugoslavije ima direktne prekookeanske letove.\nPotpisivanje sporazuma očekuje se uskoro u Beogradu, a u ime Vlade Srbije dokument će potpisati potpredsednica Vlade, ministarka građevinarstva, saobraćaja i infrastrukture Zorana Mihajlović, saopštilo je to ministarstvo.\nSporazum je ostvarenje jednog od najznačajnijih ciljeva u razvoju nacionalnog avio-prevoznika i doneće povezivanje dve privrede, dodatno zapošljavanje, razvoj aerodromske infrastrukture jer će podstaći izgradnju druge piste i novih putničkih terminala.\nTo će podići vrednost brenda "Er Srbija", a Aerodrom Nikola Tesla postaće atraktivan za potencijalne investitore kao i pravi regionalni centar, što će dodatno doprineti značajnom porastu prevoza robe ka Americi, navodi se u saopštenju.\ndirektni letovi za usa avio kompanija aerodrom nikola tesla er srbija letovi za SAD


VUČIĆ NA RTS: Šta će biti sa Fiatom, EPS-om, FAP-om, Železarom...?\nMi želimo da za četiri godine plate i penzije porastu zato što radimo više, a ne zato što političari obećavaju, rekao je premijer Aleksandar Vučić sinoć na RTS-u i dodao da su teške mere koje je Vlada sprovela bile "spas za Srbiju".\n"Srbija je izašla iz ambisa, iz bankrotstva, postala je ozbiljna zemlja. Pitajte MMF i EBRD. Šef MMF-a je izjavio da je Vlada Srbije postigla impresivne rezultate, direktor EBRD-a i Svetska banka isto. Možda Vučiću ne verujete, možda nekome iz Vlade Srbije ne verujete, ali njima nema razloga jer njima je to 'ni iz džepa ni u džep'", rekao je premijer.\nGovoreći o subvencijama za investitore, Vučić je naveo da veruje da je to jedina moguća politika. Poručio je da se Srbija bori za investitore sa Makedonijom i Bugarskom.\nKada je reč o Air Serbia, Vučić je istakao da je to naša firma koja je ubedljivo najuspešnija u regionu i koja će leteti za Ameriku.\nNaveo je da neki hoće da sruše sve ono što je najbolje. Pa i Aerodrom i Air Serbia, koju danas svi u svetu hvale. Podsetio je da je JAT dugovao 700 miliona evra državi i da je najveći deo toga oprošten. Kako je naveo, JAT je bio propala firma i upitao je kako je bilo moguće naplatiti te dugove.\nPremijer Srbije najavio je da će za dva dana biti raspisan javni poziv za izbor strateškog partnera za "Železaru Smederevo".\nVlada Srbije o prodaji Železare pregovara s kineskom kompanijom HBIS, koja je zainteresovana da u Smederevu otvori fabriku šavnih cevi u koju bi uložila oko 300 miliona evra.\nVučić je rekao da očekuje da će Evropska unija dati odobrenje za preuzimanje Železare pod uslovima koje traži kineska kompanija.\n"Borimo se za 5.000 ljudi u Železari i za Smederevo, kao i za kooperante Železare. Da nije bilo ove vlade, radnici u Železari bi ostali iza katanca, kao i u RTB-u", rekao je Vučić.\nOn je dodao da Železara ne pravi profit ni posle uvođenja profesionalnog menadžmenta zbog pada cene čelika na svetskim tržištima.\nVučić je rekao da Vlada od strateškog partnera za FAP u Priboju traži garancije za državni novac, a dogovora neće biti ako te garancije ne dobije, već će se tražiti novi partner.\nRekao je da radnici FAP-a znaju da Vlada radi za njih i da je teško naći nekoga od njih koji će reći nešto protiv aktuelne vlade, dodajući da je lično imao više od 60 sastanaka za FAP.\nPremijer je rekao da je Vlada našla strateškog partnera, ali da traži i garancije za 30 miliona državnih para.\n"Tražimo i čekamo te garancije, ako ih dobijemo, imamo poslovnog partnera, a ako ih ne dobijemo, tražićemo drugog", rekao je Vučić i dodao da bi javnost, bez garancija, rekla da je Vlada bacila državne pare.\nVučić je rekao da je u međuvremenu u Priboj došla pogranična policija u kojoj će stotinu radnika dobiti posao, da će se u nemačkoj i španskoj firmi koje će takođe otići u Priboj zaposliti 300 ljudi.\nRadnicima FAP-a su, podsetio je, isplaćivane plate koje, istina, kasne devet meseci.\nNa pitanje šta se dešava sa "Fiatom", pošto je 3.000 radnika na plaćenom odsustvu, premijer je rekao da je Srbija sve svoje obaveze ispunila i da je ta kompanija dobila najviše subvencija.\n"Ne verujem da je 'Fiat' pravio fabriku da bi je ostavio samu", rekao je premijer i naveo da je ministar Rasim Ljajić otputovao u Kazahstan kako bi razgovarao o izvozu automobila iz kragujevačke fabrike na evroazijsko tržište.\nVučić je rekao i da je nezadovoljan kako teče restrukturiranje EPS-a i da je do zastoja u tom postupku došlo zbog toga što su radnici toj javnog preduzeća tražili da oni koji će biti tehnološki višak dobiju otpremnine od 1.500 evra po godini staža.\n"Posle su zaposleni u EPS-u zahteve spustili na 900 evra po godini staža, dok zaposleni u drugim preduzećima primaju otpremnine od 300 evra po godini straža", rekao je Vučić.\nOn je dodao da ima primedbe i na sprovođenje plana restrukturiranja "Železnica Srbije", kao i da je Vlada usvojila finansijsko-poslovni plan "Srbijagasa". Komentarišući kašnjenje u reformi javnog sektora i otpuštanju viška zaposlenih u državnim službama, premijer je kazao da će program koji je dogovoren s MMF-om biti sproveden, iako nije lako donositi odluke o otpuštanju ljudi.\nPremijer je poručio da je važno da uvedemo pravila EU i da budemo na evropskom putu zbog investitora.\n"Oni koji govore da nam nije potreban taj put, zaista su neodgovorni. Ne znam koji su to drugi planovi niti alternative. Uprkos dobrom odnosu sa Rusijom, nisam spreman da žrtvujem evropski put Srbije", poručio je Vučić.\naleksandar vučić/fap/fiat/reforme/Srbija/železara smederevo


Opet rampa privatnog obezbeđenja za čelnike Budve\nSvet Autor:Nova18. avg. 202009:52\nFoto:Screenshot/Youtube/Portal Radio Televizija Budva\n"Rampa" je i jutros bila spuštena za smenjene čelnike Opštine i Skupštine opštine Budva Marka Carevića i Krsta Radovića, kao i odbornike Demokratskog fronta i Demokrata, kojima privatno obezbeđenje nije dozvolilo da uđu u zgradu lokalne uprave.\n„Dva meseca su prošla, imate li bilo kakav papir, dokument kojim se zabranjuje da uđemo u Opštinu“, rekao je Carević, a prenose Vijesti.\nBudva: Ponovo haos pred zgradom Opštine (VIDEO)\nPonovo haos u Budvi: Suzavac, fizički okršaji i izbacivači\nPonovo haos u Budvi: „Izađi, sram te bilo, ruke si okrvario“\nNavodeći da bi voleo da mu se pokaže dokument kojim se brani odbornicima da uđu, Radović je insistirao da mu se dozvoli da ode u skupštinsku službu kako bi zakazao nastavke 33. i 34. sednice lokalnog parlamenta, na čijem dnevnom redu je njegova i smena Carevića.\nInsistirao je da obezbeđenje pozove, kako je rekao, takozvanu sekretarku SO Lidiju Zirojević da im objasni zbog čega ne mogu da uđu.\n„Ovo nije zabeleženo u modernoj Evropi da odbornici i poslanici ne mogu da uđu na svoje radno mesto. Ovo nema veze sa demokratijom, ovo je čista diktatura koja se sprovodi. Recimo bilo bi lepo da Zirojevićka izađe i objasni. Sednice moraju da se održe“, naveo je Radović, optuživši je za malverzacije.\nCrna GoraMarko CarevićOpština Budva


Suzavac i biber sprej mogu da podstaknu širenje zaraze koronavirusa | Kodex.ME\nSuzavac i biber sprej mogu da podstaknu širenje zaraze koronavirusa\nUpotreba suzavca ili biber spreja može samo da olakša širenje koronavirusa tokom pandemije, upozorili su stručnjaci za zarazne bolesti pozivajući policiju da zbog zdravstvenih razloga odustane od upotrebe takvih sredstava na protestima.\n08. 06. 2020 - 21:14 Autor: Kodex\n"Prskanjem ljudi biber sprejem ili suzavcem podstiče ih na kašljanje i viku, a zaraženi tako šire kapljice sa virusima na druge osobe", rekao je dr Piter Čin-Hong, profesor medicinskih nauka i specijalista za zarazne bolesti na Univerzitetu Kalifornija u San Francisku.\n"Suzavac može da dovede do toga da osobe skinu zaštitne maske koje nose i može ih takođe da navede a rukama trljaju oči, nos i usta", rekao je profesor Čin-Hong.\nOn je takođe objasnio da respiratorni iritanti dovode do upale sluznice nosa i usta, ali i sluznice plućnog tkiva što tijelo čini dodatno podložnim infekcijama.\nProfesor Čin-Hong je jedan od hiljadu ljudi, među kojima su stručnjaci za zarazne bolesti i javno zdravstvo, koji je potpisao peticiju sa zahtijevom vlastima da prestanu da koriste suzavac, dimne bombe i druge respiratorne iritante koji podstiču na kašalj i time povećavaju rizik širenja zaraze koronavirusom.\nPeticijom su dali podršku protestima zbog smrti Džordža Flojda, crnca koji je ubijen tako što mu je policajac iz Mineapolisa klečao na vratu više od osam minuta.\nPotpisnici peticije takođe ukazuju na to da demonstrante ne bi trebalo da hapse niti da ih drže u skučenim prostorima poput zatvorskih ćelija ili policijskih vozila gdje se virus može lako da proširi.\nDemonstrante su pozvali da prekriju lica i održavaju udaljenost od najmanje 1,8 metara kad god je to moguće kao i da nastoje da uvijek budu blizu iste grupe, umjesto da se kreću među velikim brojem različitih ljudi.\nZdravstveni stručnjaci digli su svoj glas kako bi upozorili da protesti mogu da izazovu dramatično povećanje zaraze koronavirusom.


DRAMATIČNA PORUKA: Srbijo u pregovore sa Trampom i Prištinom NIKAKO BEZ RUSIJE I KINE – OVO SE SPREMA - WebTribune\nHome/SPEKTAR/DRAMATIČNA PORUKA: Srbijo u pregovore sa Trampom i Prištinom NIKAKO BEZ RUSIJE I KINE – OVO SE SPREMA\n20. децембра 2018.\tSPEKTAR Ostavite komentar\nSrbija ne sme i ne može da ignoriše inicijative SAD, ali ne bi bilo dobro da pristanemo na dijalog Beograda i Prištine u kojem bi posrednik bile samo SAD i da se rešenje kosovskog problema traži bez Rusije, Kine, pa i EU, smatra bivši ambasador i predsednik Srpskog spoljnopolitičkog kruga Milisav Paić.\nU suprotnom bi, kaže, svako rešenje pitanja KiM bilo u dugoročnom interesu SAD, dok bi Srbija uzvukla sitnu korist, rekao je Paić. On je smatra da nije slučajno što se američki predsednik Tramp sa pismima Aleksandru Vučiću i Hašimu Tačiju pojavljuje u trenutku kada je dijalog Beograda i Prištine u Briselu praktično mrtav što ga, kaže, podseća na scenario rešavanja krize u Bosni i Hercegovini. Podseća da su SAD izašle sa svojim planom mirovnog rešenja kada su posrednički napori lorda Pitera Karingtona i Dejvida Ovena dospeli u ćorsokak.\n– Kristofer Hil me je tada pozvao u Stejt department da mi kaže da su SAD donele plan na liniji „prihvati ili ostavi“. Ovog puta inicijativa američkog predsednika usledila je posle uvođenja taski na srpske prozivode i formiranja vojske takozvane Republike Kosovo, što su SAD podržale, a u trenutku sve većih zategnutosti na liniji EU-Priština – navodi bivši diplomata.\nSmatra da su SAD pojačale svoje angažovanje u rešavanju kosovskog pitanja iz dva razloga: da pokažu da imaju odlučujuću ulogu u rešavanju evropskih problema budući da je EU, kako kaže, ispoljila nemoć da utiče na Prištinu, dok drugi razlog vidi u široj strategiji SAD prema regionu Balkana.\n– O tome je letos govorio Džon Bolton prilikom posete Ukrajini ističući da ima nade za stabilizaciju Balkana imajući u vidu Prespanski sporazum između Skoplja i Atine i pregovore između Beograda i Prištine – podseća Paić.\nSmatra da rešavanje kosovskog problema ne bi trebalo prepustiti SAD koje su, kaže, sponzorisale jednostrano proglašenje nezavisnosti Kosova i time “sahranile“ Rezoluciju UN 1244 koja treba da ostane jedina platforma za rešavanje ovog problema.\n– Verovatno bi SAD bile voljne da uvaže određene srpske interese, ali je ulog Srbije mnogo veći, a to je priznavanje nezavisnosti Kosova. To bi Kosovu dalo ulaznice za NATO i UN, ali bi stvorilo potpuno novu geostratešku situaciju u regionu.\nUpitan šta bi Srbija mogla da dobije, kaže da to ne bi bilo mnogo i dodaje da smatra da bi to bile određena autonomija za srpsku zajednicu na severu KiM i garancije većeg stepena zaštite srpskog stanovništva u enklavama.


SCIENCE 4 YOU SUPER NAUCNI SET 6 U 1 | Dexy Co Kids internet prodavnica\nSCIENCE 4 YOU SUPER NAUCNI SET 6 U 1\nŠifra artikla: SC613072\nNaučnici neumorno istražuju svet oko nas, pokušavajuc´i da ga razumeju i pronadju odgovore na pitanja na koja još uvek nemamo odgovor.\nMeđutim, naučnici ne proučavaju iste oblasti, vec´ se specijalizuju za različite oblasti nauke.\nKoristite ovaj super naučni set da biste na zabavan način naučili o svemiru, Zemlji, životu i naučili osnove o materijalima, fizikama i hemiji! Set uključuje dve knjižice sa uputstvima (svaka po 36 stranica)\nKroz preko 60 zabavnih eksperimenata naučic´eš o mnogim zanimljivostima iz različitih naučnih oblasti.\nMaterijal: plastika, karton, drvo, boje, žica, soda bikarbona\nDimenzije: 29 x 58 x 8 cm\nSet sadrži: svu opremu potrebnu za izvodjenje eksperimenata, zaštitne naočare i rukavice, detaljni ilustrovani vodič za izvodjenje eksperimenata


Asad: Turska će platiti zbog podrške “teroristima”\nSirijski predsednik Bašar al-Asad upozorio je susednu Tursku da će “platiti tešku cenu” zbog podrške, kako je rekao, “teroristima” u njegovoj zemlji.\nTurska i Sirija su nekada bile bliske ali su se odnosi pogoršali zbog toga što Ankara snažno podržava pobunjenike koji nastoje da zbace Asadovu vladu.\nU intervjuu koji je danas emitovala turska televizija Halk Asad je optužio turskog premijera Redžepa Tajipa Erdogana za omogućavanje ekstremistima iz više od 80 zemalja da prelaze granicu ka Siriji. On je rekao da je to dovelo do pogibija “desetina hiljada” Sirijaca.\nNjegovim izjavama prethodila je odluka turskog parlamenta o produženju mogućnosti slanja turskih vojnika u Siriju, ako bude neophodno. Ta mera prvi put je doneta prošle godine, pošto je jedna minobacačka granata ispaljena iz Sirije eksplodirala u Turskoj ubivši petoro turskih građana.\nVlada predsednika Asada bori se protiv podeljenih pobunjeničkih snaga u koje se, po mišljenju analitičara, sve više infiltriraju muslimanski ekstremisti. Prošlog meseca, borci povezani sa Al-Kaidom zauzeli su sirijski grad Azaz, na samo pet kilometara od turske granice.


IQair: Srbija 28. na listi država sa najzagađenijim vazduhom u 2020. - Društvo - Dnevni list Danas\nPočetna » Društvo » IQair: Srbija 28. na listi država sa najzagađenijim vazduhom u 2020.\nNa listi glavnih gradova Beograd zauzeo 24. mesto\nIQair: Srbija 28. na listi država sa najzagađenijim vazduhom u 2020.\nNemanja Kuč16.03.2021. 07:54\nPrema prosečnoj godišnjoj koncentraciji PM 2,5 čestica, Srbija se uz Severnu Makedoniju, Crnu Goru i Bosnu i Hercegovinu nalazi na listi 106 zemalja sa najzagađenijim vazduhom. Valjevo, Kosjerić, Sarajevo i Doboj izdvajaju se kao epicentri zagađenja.\nNajzagađeniji grad u Srbiji je Valjevo (41,5 PM 2.55 μг/м³ ), zatim slede Kosjerić pa Niš, navodi se u izveštaju za 2020. godinu IQair, švajcarske kompanije za tehnologiju kvaliteta vazduha, specijalizovane za zaštitu od zagađivača u vazduhu, praćenje kvaliteta vazduha i proizvode za čišćenje vazduha.\nU regionu je situacija slična. Urbana područja u Bosni i Hecegovini i Crnoj Gori mogu se okarakterisati kao delovi koji u toku godine dva ili više meseca imaju vazduh koji se može okarakterisati kao „nezdrav“ (≥ 55,5 μг / м³).\nOvaj trend posebno je izražen zimi kada dolazi do oslobađanja energije iz čvrstih goriva, uglja pre svih.\nNa listi najzagađenijih glavnih gradova, prestonica Srbije zauzela je 24. mesto.\nFoto: Screnshoot/IQair 2020_world_air_quality_report\nKriza izazvana virusom kovid-19 uticala je na kvalitet vazduha. Iznenadno smanjenje potrošnje fosilnih goriva koje je izazvano zaključavanjem industrija širom sveta dovelo je do toga da 65 odsto svetskih gradova poboljša kvalitet vazduha.\nZabrinjava činjenica da se koncentracija zagađenja vremenom može vratiti na stare vrednosti.\nEmisije zagađenja vazduha širom Evrope znatno su opale tokom proteklih decenija, ali zagađenje vaduha i dalje predstavlja najveći rizik za zdravlje životne sredine na Evropskom kontinentu.\nOko polovine svih evropskih gradova premašuje ciljeve SZO vezane za godišnje PM 2,5 zagađenje (atmosferske čestice koje imaju uticaj na klimu i padavine i negativno utiču na zdravlje ljudi).\nFoto: Screenshot/IQair 2020 anual report\nNajmanji procenat aerozagađenja u Evropi beleže Švedska, Finska i Norveška, gde najviše vrednosti dostižu u poređenju sa našom regijom zanemarljivih od 2,8 do 4,5 izmerenih PM 2,5 čestica na godišnjem nivou.\nZagađenje vazduha i dalje predstavlja jednu od največih pretnji po živote ljudi. Ono utiče na sedam miliona preranih smrti na godišnjem nivou.\nProcenjuje se da zagađenje vazduha košta globalnu ekonomiju više od 2,9 triliona dolara (3,3 odsto svetskog BDP-a).\nLokacije u južnoj i jugoistočnoj Aziji prednjače na listi zemalja sa visokom stopom zagađenosti vazduha.\nSvetski izveštaj o kvalitetu vazduha za 2020. godinu zasnovan je na izmerenim podacima PM 2,5 čestica sa više od 15.000 zemaljskih nadzornih stanica iz 106 zemalja.\nAerozagađenjeEvropaIQairKovid 19SZOZagađenjeZagađenje vazduha\nSvet • 25.05.2021. 07:44\nU Evropi samo Kiprani i Makedonci u većem broju žive u kućama od građana Srbije\nDruštvo • 20.05.2021. 11:12\nU kampanji „Rashladi grad“ građani mapirali 128 lokacija sa negativnim efektom toplotnih talasa


Centar za dozvole - GAP II - Чечава.орг\nCentar za dozvole – GAP II\nПочетна / Вијести / Вијести из региона / Centar za dozvole – GAP II\nАутор Слободан Милетић / 30. октобра 2009.\nU okviru projekta GAP (projekat upravne odgovornosti) II u prostorijama Skupštine opštine Teslić održan je sastanak i radionica na temu „Potpisivanje memoranduma o razumijevanju, implementacija zoninga i uvođenje GIS-a“\nna kojem su učestvovali: načelnik opštine Teslić gospodin Savo Kasapović, saradnici iz Odjeljenja za prostorno uređenje, te predstavnici eksternih institucija uključenih u projekat( PKD „RAD“A.D Teslić, ZP „ELEKTRODOBOJ“ A.D Doboj – RJ Teslić, Telekomunikacije RS – RJ RT Doboj i Republička uprava za geodetske i imovinsko pravne odnose) i tom prilikom potpisan je „Memorandum o razumijevanju o uspostavljanju centra za izdavanje dozvola u opštini Teslić“.\nCilj sastanka i radionice je bio međusobno upoznavanje budućih partnera i takođe postizanje dogovora oko razmjene podataka koji bi rezultirao uspostavljanjem jedinstvene baze podataka između svih strana koje će učestvovati u formiranju centra za izdavanje dozvola.\nFormiranje Centra radi unapređenje procesa za izdavanje dozvola dio je reforme lokalne samouprave, koji se kroz GAP Projekat upravne odgovornosti trenutno provodi u BiH. Projekat је proveden u 10 opština Bosne i Hercegovine i predstavlja zajednički poduhvat GAP-a i partnerskih opština, u okviru kojeg su osigurana sredstva za softver i hardver, obuku i izvođenje građevinskih radova.\nOpšti cilj uspostavljanja Centra za izdavanje dozvola je da obezbjeđuje efikasnije, ekonomičnije i transparentnije procese planiranja i izdavanja dozvola u oblasti urbanizma i građenja: centralizacijom svih relevantnih informacija, planske i provedbene dokumentacije, podnošenja zahtjeva i izdavanja rješenja, kao i pristupačnost relevantne zakonske regulative, na jednom mjestu – Centru.\nKao prednosti koncepta centra za izdavanje dozvola, između ostalog navedeni su:\n*Formiranje prijemnog punkta – kao mjesta na kojem stranke mogu dobiti sve potrebne informacije upute i rješenja u oblasti urbanizma i građenja, te i onih koja se odnose na eksterne učesnike, po principu „sve-na-jednom-mjestu”;\n*Uspostavu centralne baze podataka uz mogućnost interaktivne razmjene između svih učesnika u procesima planiranja i izdavanja dozvola, kroz Web GIS (geografski informacioni sistem) rješenja;\n*Primjenu principa „zoninga“ u procesima regulatornog planiranja u svim njegovim fazama;\n*Omogućavanje automatskog izdavanja izvoda iz planskog akta, te elektronsko praćenje toka postupka i izdavanje dozvola;\n*Obezbjeđenje transparentnog, participatornog i partnerskog odnosa i rada svih aktera u procesima planiranja i izdavanja dozvola.\nПотребна потврда мејл адресе: листа неактивираних корисника


BBI i Vlada BPK omogućili povoljnu finansijsku liniju za privredne subjekte | INS\nBBI i Vlada Bosanskopodrinjskog kantona Goražde omogućile su povoljnu finansijsku liniju za privredne subjekte sa područja BPK. Riječ je o zajedničkom projektu kojim je osigurana finansijska linija u iznosu od 18.900.000 KM. Zahvaljujući subvenciji Vlade BPK u iznosu od 378.000 KM, kompanije registrovane na području BPK sredstva iz ove linije mogu realizovati u BBI banci po veoma povoljnoj, subvencioniranoj stopi od 1,89 posto.\nRadi se o sredstvima koja su namijenjena svim subjektima sa područja Bosanskopodrinjskog kantona, a posebno za povećanje postojećih kapaciteta ili unapređenje usluge, nova zapošljavanja ili u svrhu održavanja tekuće likvidnosti.\nRok za podnošenje zahtjeva za finansiranje prema uslovima Javnog poziva počinje teći od dana objavljivanja u sredstvima javnog informisanja i traje do iskorištenja predviđenih fondova, saopćeno je iz BBI banke.


Obradović: Građani plaćaju račune, problem je privreda\nBEOGRAD - Generalni direktor Eletroprivrede Srbije (EPS) Aleksandar Obradović izjavio je danas da građani redovno izmiruju dugove prema EPS-u, ali da problemi postoje sa naplatom struje od privrede.\nOn se na tome zahvalio građanima Srbije.\n"Naša naplata kod dela građana je veoma uspešna. Mi smo praktično na nivou koji odgovara regionu i tu nemamo većih problema". naveo je on za RTS.\nMeđutim, kako tvrdi, problemi su prisutni u oblasti privrede.\n"U saradnji sa Vladom Srbije radimo aktivno na rešavanju problema najvećih gubitaša. Siguran sam da ćemo već ove godine imati rezultata u toj oblasti", smatra Obradović.\nTo preduzeće je, dodao je on, u saradnji sa Vladom Srbije uspelo da se oporavi posle "teške" 2014. godine i započene organizacione promene.\nPrema njegovim rečima, EPS je prošlu godinu završio sa pozitivnim poslovanjem iako je planiran gubitak od više od 20 milijardi dinara, a kompanija je, po raznim osnovama, prošle godine uplatila u državnu kasu oko 65 milijardi dinara.\n"Očekujemo profit na nivou EPS grupe od tri milijarde dinara, a naš prvobitni plan je bio da završimo 2015. godinu sa gubitkom od 20 milijardi dinara", naveo je Obradović.\nKako je objasnio, velika reorganizacija EPS-a prošle godine omogućila je da se rezultat u smanjenju troškova popravi za 14 milijardi dinara.\n"Takođe, brži oporavak od poplava koje su bile 2014. godine, uštedeo nam je više od šest milijardi dinara. Sada smo krenuli da radimo nabavke centralizovano što nam je isto donelo uštedu negde oko dve milijarde dinara", naveo je Obradović.\nUpitan da li će EPS 1. jula biti Akcionarsko društvo, kao što je planirano, Obradović je rekao da je taj program dogovoren zajedno sa Vladom Srbije i MMF-om.\n"Mi smo spremni, a pripremni radovi u toj oblasti već su u toku. Ali ono što je najbitnije nije samo formalni čin prelaska preduzeća u Akcionarsko društvo. EPS zaista posluje kao kompanija koja je na otvorenom tržištu. Svi segmenti našeg poslovanja su danas otvoreni za konkurenciju", poručio je on\nObradović je istakao da je EPS grupa pokazala da je kompanija koja može uspešno da posluje.\n"Mi smo državna kompanija i takmičimo se na otvorenom tržištu. Zbog toga kažem, samo formalni čin prelaska u akcionarsko društvo je jedan element uspeha. Ali najbitnije je da mi možemo da opstanemo na tržišnim pricipima", zaključio je on.\n« OVAKO ubija američka policija! (VIDEO) Vučić: Parlament o Gašiću 5. februara, Vujović privremeno »


Nedimović: Poljoprivredni proizvođači žele da budu deo trgovinskih lanaca - AgroSmart\nPotpredsednik Vlade Republike Srbije i ministar poljoprivrede, šumarstva i vodoprivrede Branislav Nedimović prisustvovao je predstavljanju novog brenda kompanije „Lidl Srbija“ pod nazivom “S ljubavlju domaće”, koji obuhvata približno 80 srpskih proizvoda.\nNedimović je, kak je preneo sajt Vlade Republike Srbije, naveo da su veliki trgovinski lanci postali velika šansa za domaće proizvođače da robu plasiraju ne samo na našim rafovima, već i u regionu i Evropi.\nOn je rekao da oni postaju mesto akumuliranja domaće proizvodnje, dodavši da se godinama priča o tome da ima malo srpskih proizvoda na rafovima, a da je ovo idealan način da se pokaže da je situacija danas drugačija.\nPotpredsednik Vlade je uputio molbu kako kompaniji „Lidl“, tako i drugim velikim trgovinskim lancima u zemlji, da na njihovim rafovima bude što više mlečnih proizvoda, jer je u ovom trenutku u regionu kriza sa cenom mleka.\nUčinili bi veliku stvar za našu zemlju ukoliko bi mnogo više srpskih mlečnih proizvoda bilo na njihovim rafovima, istakao je Nedimović, podsetivši na to da su poljoprivrednici u Srbiji dugo bili orijentisani samo na proizvodnju, ali ne i na prerađivačku industriju.\nOn je ukazao na to da se činilo da će otvaranje tržišta i dolazak velikih trgovinskih lanaca biti ozbiljan udarac za srpske poljoprivredne proizvode, ali da se pokazalo da nije tako.\nNedimović je predočio da danas većina proizvođača želi da postane deo sistema kompanije „Lidl“ i drugih velikih trgovinskih lanaca, kako bi imali zagarantovanu cenu i sigurnost da uvek mogu da prodaju svoj proizvod, a u tome su uvideli i šansu za izvoz.\nPotpredsednik Vlade je istakao da u Srbiji ima nekoliko proizvođača koji su dobrim ulaganjima uspeli da ovladaju evropskim standarima za kvalitet proizvoda i da svoje proizvode plasiraju u prodavnicama van Srbije.\nOn je rekao da vidi želju proizvođača da ovladaju evropskim standardima i da njihova roba dođe do rafova velikih trgovinskih lanaca, istakavši da danas kupac traži da roba bude uvek istog kvaliteta i da prvi i poslednji uzorak proizvoda koji uđe u prodavnicu mora da bude u istom rangu.


Državno pravobranilaštvo, koje zastupa interese Republike Srbije u postupcima vraćanja imovine i obeštećenja koji se vode pred Agencijom za resituciju, do kraja 2014. i u toku 2015. godine očekuje prijem oko 75.000 predmeta.\nPravobranilac Snježana Prodanović ukazala je da je Republika Srbija stranka u svakom postupku restitucije, iako nije u svakom postupku obveznik vraćanja.\nObveznik vraćanja može da bude i autonomna pokrajina, jedinica lokalne samouprave, privredno društvo ili drugi subjekti, objasnila je ona.\n"Od Agencije za restituciju primili smo svega 2,5 odsto predmeta koji su urađeni u prvom stepenu i do kraja 2014. i u toku 2015. godine očekujemo prijem oko 75.000 predmeta", rekla je Prodanović.\nTo su, kako je navela, složeni predmeti sa veoma obimnom propratnom dokumetntacijom tako da je u okviru pravobranilaštva obrazovan sektor koji se bavi isključivo restitucijom.\nPrema njenim rečima, pravobranilaštvo u postupku restitucije ulaže pravna sredstva i vodi postupak u cilju zaštite imovinskih interesa republike Srbije.\nOna se takođe osvrnula na komentar koji dolazi iz Mreže za restituciju - da Republika Srbija usporava proces restitucije, ističući da to nije istina.\n"Pre svega Republika Srbija je napravila ambijent za donošenje Zakona o obeštećenju i vraćanju imovine i obrazovala Agenciju za restituciju. Učešće pravobranilaštva u samom postupku je neminovno, jer ono štiti interese i imovinu Republike Srbije", istakla je Prodanović.\nOna je ukazala da u samom postupku može doći do različitih situacija u kojima je neophodna zaštita imovine.\nJedna od njih je da kao podnosilac zahteva može da se pojavi lice koje ne može biti korisnik obeštećenja, zatim da je podnosilac zahteva neko ko je teretnim poslom otuđio imovinu, pa se ona našla u imovini Republike Srbije, naglasila je Prodanović.\n"Može da bude i situacija da je obeštećenje već izvršeno na neki način, da je unapred data imovina u naturalnom obliku ili novcu, a uloga pravobranilaštva je da onemogući nastanak štete za republiku Srbiju.\nOsvrćući se na značaj restitucije, Prodanović je naglasila da na unutrašnjem planu ona doprinosi ispravljanju nepravde prema svima onima kojima je imovina nepravedno oduzeta, a na spoljno političkom - korak bliže porodici modernih evropskih naroda.\nIzvor: Tanjug, 2.7.2014.


/ Izaberi grad / Bosanska Krupa / Bosanska Krupa: Stipendiranje studenata kao strateška poluga ekonomskog razvoja\nkrupljani.ba28.01.2019. u 16:51\nOpćina Bosanska Krupa devetu godinu zaredom obezbjeđuje sredstva za stipendiranje svih studenata sa ovog područja. Svake godine za oko 200 njih izdvaja se po 800 maraka, dok oni sa najvišim prosjekom dobiju oko 2000 maraka.\nPošto im je osnovni cilj razvoj tamošnje privrede, u zaostatku je najavljena izgradnja sportske dvorane. Projektni dokumenti urađeni su još 2010. godine, ali je realizacija ovog projekta ostala na čekanju zbog potrebe uređenja poslovne zone Pilana.\nInače, svaki doneseni Budžet Općine Bosanska Krupa, tvrdi načelnik Armin Halitović, sadrži značajnu komponentu razvoja, ali se ne zapostavljaju ni obaveze prema učenicima, penzionerima i socijalno-ugroženim kategorijama. Ove godine nadaju se da će doneseni Budžet biti dostatan za sve planirane aktivnosti, pa i one koje nisu uvrštene usvojenim planom.


Izvor: PR objave - Arhiva vesti 11.09.2009 - Naslovi.net\nPR objave » Arhiva vesti za petak 11. septembar 2009\nPR objave petak, 11. septembar 2009.\nIzložba pod nazivom 29 radova predstavlja svojevrstan presek 29-godišnje umetničke karijere ovog umetnika i odabir dela nastalih 80-ih godina, sve do najnovijih istraživanja nastalih u 2009 godini. Još od studentskih dana, Prodanović razvija sopstvenu, po konceptu i metodi osobenu viziju sinteze... »\nOsnovni cilj ove radionice za decu u kojoj se spajaju eksperiment, umetnost i igra, je povećanje naučne svesti i inspirisanje najmlađih uzrasta lepotom i misterijom Univerzuma u kojem živimo. Učesnici radionice su glavni akteri a ne pasivni posmatrači. Duvanjem balona deca simuliraju VELIKI PRASAK... »\nAutor izložbe Ješa Denegri izdvojio je markantne pojave - I.Picelja, A.Srneca, J.Knifera, E.Fellera i J. Dobrovića - čiji rad se sagledava u kontekstu ovog fenomena. Njihova poetska osobenost bliska je apstraktnoj umetnosti geometrijskih oblika, minimalizmu i primarnim strukturama. Grupa EXAT-51... »\nU etapi sa čak pet brdskih ciljeva dugačkoj 146 kilometra pobedio je član ruske reprezentacije Timofej Kritskij u vremenu 3:33,54 časova. Odsprintao je na cilju Romena Sikara (Francuska "A") dok je treće mesto sa 22 sekunde zaostatka pripalo Teju van Gaderenu (SAD). Kasa, koji vozi u... »\nGrađani Srbije dobili su jednostavan i efikasan servis za naručivanje bankarskih usluga i proizvoda preko Interneta. Internet banka, proizvod portala krediti.rs, sastoji se od Internet šaltera na kome možete da se informišete o uslovima kreditiranja koje nude banke u Srbiji i da istovremeno... »\nPobedio je Kazahstanac Velentin Inglinskij (nacionalni tim Kazahstana) u vremenu 4:37,27 časova. Drugo mesto pripalo je Martinu Grunderu (Nemačka, regionalni tim Drezden) a treće Svetislavu Čanlijevu (Bugarska, "Hemus" - Trojan). Na 21. mesto plasirao se Žolt Der, na 34. Esad Hasanović, obojica u... »\nSkupština opštine Petrovac na Mlavi Srpskih Vladara 165 12300 Petrovac Tel: 012/331-280 lok 229 Fax: 012/331-283 Email: info@petrovacnamlavi.rs Web:... »\nSrdačno se zahvaljujemo svim građanima koji su do sada pomogli rad Svratišta za decu ulice. Bilo je trenutaka kada nije bilo dovoljno sredstava za neke hitne intervencije, i kada nije postojala budžetska linija za kupovinu npr. donjeg veša za decu, ili društvenih igara, ili lekova, voća… Na... »


Borusija Dortmun - Inter, Fudbal - Predlog tip - 05/11 2019\n05/11Borusija Dortmun vs InterDupla šansatip: X2\nU utorak i sredu su na programu mečevi četvrtog kola grupne faze Lige šampiona, a za vas smo ovog puta analizirali svakako jedan od najzanimljivijih susreta u kom će Borusija Dortmund dočekati Inter. Meč između ove dve ekipe je zakazan za 21 čas.\nSlobodno možemo reći da fudbaleri Borusije iz Dortmunda pružaju dosta dobre partije ove sezone u kojoj je između ostalog jedan od glavnih ciljeva plasman u nokaut fazu Lige šampiona. U ovom trenutku se "milioneri" iz Dortmunda nalaze na trećem mestu na tabeli svoje grupe i imaju isti broj kao i Inter kog i dočekuju u ovom kolu. Ipak, u prošlom su doživeli poraz od istog ovog rivala, pa nema sumnje da ih očekuje jedan dosta težak zadatak. Utisak je da je Borusija propustila lepu priliku u meču prvog kola kada su na svom terenu remizirali sa Barselonom, iako su u tom susretu imali jedanaesterac, koji nažalost nisu uspeli da realizuju.\nKada je u pitanju Inter, nema više nikakve dileme da je Antonio Konte preporodio ovu ekipu. Naime, posle jedanaest odigranih kola italijanske Serije A, fudbaleri Intera se nalaze na drugom mestu na tabeli uz samo bod zaostatka u odnosu na prvoplasirani Juventus. U prošlom kolu su "neroazuri" posle preokreta slavili na gostovanju kod Bolonje sa 1:2, pa nema sumnje da u lepom raspoloženju putuju na ovo gostovanje. Kada je najkvalitetnije evropsko klupsko takmičenje u pitanju, Inter se nalazi na drugom mestu, ali ima isti broj bodova kao i Borusija iz Dortmunda, i eventualnim trijumfom nad ovom ekipom bi praktično bili jednom nogom u osmini finala. U prošlom kolu su odigrali jedan sjajan meč na prepunoj "Đuzepe Meaci" i ostvarili veliki pobedu nad "milionerima" iz Dortmunda.\nFudbaleri Borusije iz Dortmunda nam od početka sezone pokazuju da igraju dosta loše kada su pod pritiskom, a sigurno je da im je ovo verovatno i najvažniji meč u prvom delu sezone. Sa druge strane, Antonio Konte je uveo dosta novina kada je u pitanju Inter, i od jedne poprilično neorganizovane ekipe napravio mašineriju koja ume da igra ovakve mečeve. Iz tog razloga vam savetujemo da probate sa duplom šansom x2 koju kladionica CircusCasino plaća sa fantastičnom kvotom 1.73.


PUTINOVA SLATKA OSVETA BAJDENU Transeksualac i njegovi fetiši zabiberili nesposobnost SAD (FOTO)\nAutor: Glas javnosti 07.05.2022. u 08:21\nSem Brinton imenovan je na ključno mesto u američkoj Agenciji za nuklearnu energiju. Postavljenje odov čuvenog aktiviste za popularizaciju seksualnog fetiša izazvalo je skandal u Americi. Na socijalnim mreža u SAD objavljuju se brojne fotografije i provokacije novog činovnika Džoa Bajdena što izaziva nezadovoljstvo širom zemlje i dovodi se u pitanje izbor u administraciji Bajdena.\nSem Brinton je prošlog meseca imenovan za zamenika sekretara za upravljanje nuklearnim otpadom u Upravi za nuklearnu energiju Ministarstva energetike SAD. Do sada je radio samo na projektu “Trevor“, neprofitne organizacije za prevenciju samoubistava homoseksualaca i transseksualnih osoba.\nBrinton je nedavno magistrirao nuklearno inženjerstvo na Tehnološkom institutu u Masačusetsu i donedavno je, kažu, savetovao bivšeg predsednika Donalda Trampa o nuklearnom otpadu.\nAngažovanje pomoćnika sekretara u kabinetu predsednika Amerike se obično obavlja bez ikakvih gužvi i galame a osim toga još treba odobrenje Senata. Кandidatura Brintona je eksplodirala na društvenim mrežama nakon što je popularni Tviter nalog ”LibsofTikTok“ objavio fotografiju Brintona u ženskoj haljini u društvu sa tri muškara uz sveću u ulozi pasa a on kao dreser psećih štenadi. Fotografija je privukla pažnju ka ličnosti samog Brintona i propustu administracije da ponudi aktivisti depiliranih nogu mesto u Ministarstvu za energiju.\nBrinton je poznat po promovisanju seksualnih fetiša i “srećnih igri” sa životinjama. U publikaciji studentske novine Politehničkog instituta Renselaer iz 2017. godine piše da je ekspert za nuklearne otpade održao predavanje u studentskom gradu o fetišima i polnim odnosima!? Кakvim...\n- Sve vreme razgovora u toku predavanja Brinton se nije ustezao da govori o sopstvenom eksperimentu sa fetišima i seksualnim igrama u kojima je učestvovao . Štaviše, delio je savete svoih iskustava - piše u časopisu.\nDalje se govori o njegovoj omiljenoj igri a to je vezivanje partnera dok večera i gleda “Zvezdani put“ na TV-u.\nPortparol američkog Ministarstva energetike ističe da je Brintonova kandidatura dobar potez i da je vezana isključivo kao karijerno pitanje a ne političko angažovanje.\nКonsultant teksta je bio Jeremia Poff, Vašington (SAD)\nUredio Šone Ninin\nvladimir putindžo bajdenamerikafetištranvestitsem briton


Toplomer koji odaje vaše tajne: Kada se sretnu zdravstvo i marketing - New York Times\nPraćenje epidemija gripa u marketinške svrhe podstaklo je pitanja o zaštiti podataka ličnosti\nKinsini termometri pomažu korisnicima da prate simptome a kompanija prikupljene podatke prodaje. Fotografija: Toni Senikola/Njujork tajms\nVeći deo onoga što radimo – sajtovi koje posećujemo, serije koje gledamo, proizvodi koje kupujemo – postali su fer lovište za reklamne agencije. Sada, zahvaljujući spravama u našem domu koje su povezane sa internetom, oglasi koje vidimo mogu da odrede nešto mnogo ličnije: naše zdravlje.\nOve sezone gripa, Kloroks je platio licenciranje informacija od Kinse, tehnološkog startapa koji prodaje termometre povezane sa internetom koji sinhronizuju aplikaciju za mobilni telefon preko koje korisnici prate svoje simptome groznice.\nPodaci su pokazali Kloroksu gde je širom SAD bilo više gripa. Kompanija je onda svoje reklame usmerila u te oblasti, pretpostavljajući da bi takva domaćinstva bila dobro tržište za kupovinu njihovih vlažnih maramica za dezinfekciju.\nKinsa, kompanija iz San Franciska koja je od preduzetnika prikupila 29 miliona dolara od osnivanja 2012, kaže da njihovih termometara ima u više od 500.000 američkih domaćinstava. Oni navode da su njihovi "podaci o bolestima" preterani i da nisu otkrili nijednu ličnu informaciju drugim kompanijama. Termometar je jedinstven jer podaci dolaze u stvarnom vremenu, navode iz Kinse.\n"Izazov sa Gugl pretragom ili društvenim medijima je što te aplikacije koriste proksi signal – uzimate nekoga ko priča o bolesti a ne pratite samu bolest", kaže Inder Sing, osnivač Kinse. Istraživanja sa društvenih medija može da zakomplikuje medijsko praćenje gripa, dodaje on i navodi da vladini podaci često dolaze sa zakašnjenjem i stižu iz bolnica i klinika a ne iz kuća.\nTakozvani internet stvari sve je prisutniji u domovima i donosi novi nivo udobnosti i praktičnosti ali i sve veću zabrinutost u vezi sa zaštitom podataka. „Amazon“ je podneo patent aplikaciju, nedavno odobrenu, koja pokazuje kako bi kompanija preporučila pileću supu ili pastile ljudima koji su prehlađeni a koriste njihov Echo, navodi sajt CNET.\nKristin Benan iz Centra za privatnost elektronskih informacija kaže da iako Kinsa nije zloupotrebila privatnost podataka, njihov poslovni model ukazuje na potrebu da se pravno reguliše upotreba ličnih podataka mušterija.\n"Trebalo bi da postoji uniformisaniji standard koji kompanije ne bi izvrtale po svom nahođenju. Ovo je manje pitanje privatnosti a više etičko pitanje o tome šta mi smatramo prihvatljivim u targetiranju ljudi koji su bolesni i kakve granice želimo da postavimo", rekla je ona.\nKinsa navodi da većina njihovih korisnika pristaje da podeli svoju lokaciju i da Kinsa ne otkriva podatke kao što su telefonski broj ili imejl adresa.\nKloroks je iskoristio podatke kako bi povećao broj digitalnih oglasa u ključnim oblastima i povukao oglase iz "zdravijih" mesta. Interakcija sa njihovim oglasima povećala se 22% u periodu od novembra 2017. do marta. Taj broj je dobijen merenjem broja puta kada se na oglas "kliknulo", koliko je vremena neko proveo gledajući oglas i na još neke načine, kaže Vikram Sarma, direktor marketinga u Kloroksu.\nTargetiranje oglasa na ovaj način je velika promena u odnosu na vreme pre sedam godina kada je u vreme gripa i prehlada kompanija kupovala 12 nedelja oglasa na nacionalnim televizijama "koji bi bili nebitni većini populacije", rekao je Sarma. Grip obično izbije u jednoj oblasti i onda se polako proširi na druge.\nAli dok Kinsa ima misiju koja se bavi javnim zdravljem, druge kompanije možda neće biti toliko filantropske, kaže Kristin Benan. "Samo pomislite kako će kompanije koje proizvode duvan i alkohol koristiti ovu strategiju, ili druge industrije koje imaju još štetnije posledice po ljude", rekla je ona.


BH novinari: U odbrani slobode izražavanja u BiH neophodna međusobna medijska solidarnost | MC_ONLINE\nBH novinari: U odbrani slobode izražavanja u BiH neophodna međusobna medijska solidarnost\nUčesnici su tokom online diskusije Udruženja BH novinari istakli da na medijsku slolidarnost utiču političke i regionalne podjele u BiH.\nUdruženje BH novinari organizovalo je jučer online diskusiju tokom koje su predstavljeni rezultati istraživanja “Indikatori nivoa medijskih sloboda i sigurnosti novinara u BiH 2019.”, gdje je istaknuto da su solidarnost unutar medijske zajednice i zajednički javni pritisak na političke institucije i donosioce odluka ključni za rješavanje brojnih problema sa kojima se novinari i mediji u BiH godinama suočavaju - od neadekvatne pravne zaštite i medijske legislative, pa do sigurnosti novinara, slobode izražavanja i veoma lošeg ekonomskog položaja i uslova u kojima rade, saopšteno je iz ovog udruženja.\n“Politički utjecaji i ekonomski pritisci na bh. medije sve su vidljiviji, a novinari imaju sve manje slobode u kreiranju sadržaja na kojima rade i gotovo svakodnevno se suočavaju sa autocenzurom i cenzurom”, pišu BH novinari.\nNeki od rezultata ovog istraživanja pokazali su i da je u BiH prošle godine registrovano 56 slučajeva napada, prijetnji i pritisaka na novinare i medijske uposlenike, od kojih je zabilježeno devet fizičkih napada i osam prijetnji smrću.\nPrema podacima Linije za pomoć novinarima koja djeluje u sklopu Udruženja BH novinari, u posljednjih pet godina je u BiH aktivno 289 tužbi za klevetu protiv novinara i medija. Istraživanje je pokazalo i da prosječna plata novinara u BiH iznosi 880 KM neto i da prekovremeni rad nije plaćen, kao i da se doprinosi za zdravstveno i penziono osiguranje u mnogim medijskim kućama neredovno uplaćuju.\nKada je riječ o pitanjima međusobne novinarske solidarnosti i mogućnosti formiranja jedinstvene sindikalne organizacije, BH novinari pišu da se na njih “duboko” odražavaju političke i regionalne podjele u BiH.\nBH novinari pišu i da su učesnici tokom online diskusije istakli da ovakva istraživanja trebaju izaći iz kruga medijske i akademske zajednice, kao i da se o njima mora govoriti na nivou donosilaca političkih odluka. Također su ukazali i na izuzetno lošu situaciju u lokalnim medijima koji djeluju u manjim sredinama, a čiji problemi često ostaju u sjeni, te da se ovi mediji smatraju manje važnim u odnosu na javne servise i medije iz većih gradova. Kao jedan od problema naveli su i veliki broj „divljih“ portala i medija koji nemaju impressuma, “ne zna se ko im je vlasnik, niti ko radi u tim medijima”.\n“Zato nam je potreban zakon o transparentnosti medijskog vlasništva i da se napravi javni registar medija. Generalno, novinarima u BiH treba više solidarnosti i istine, a manje autocenzure i cenzure”, kako pišu BH novinari, tokom diskusije rekao je Esad Šabanagić, urednik nezavisnih krajiških novina Reprezent.\nO pravnoj zaštiti novinara i medija u BiH, viši asistent na Fakultetu političkih nauka Univerziteta u Banjaluci Borislav Vukojević tokom diskusije je rekao kako je poražavajuće to što novinari nemaju adekvatnu zaštitu u slučajevima napada na njih, ali i što to “ponekad poprima i apsurdne dimenzije pa iako dokazi postoje, istrage u pravosudnim institucijama se obustavljaju, ili su veoma spore i neefikasne”.\n“Kada je riječ o tužbama koje podnose novinari, odnosno mediji, onda se te tužbe najčešće odbacuju ili se drže u ladicama mjesecima, a kada tuže oni koji su bliski političkim moćnicima, sve to ide puno brže. Takav odnos jasno pokazuje intenciju pravosudnih institucija i njihovu spregu sa politikom”, tokom diskusije je naglasila šefica Odsjeka za komunikologiju/žurnalistiku na Fakultetu političkih nauka iz Sarajeva Lejla Turčilo.\nIz Udruženja BH novinari su najavili da će izvještaj istraživanja „Indikatori nivoa medijskih sloboda i sigurnosti novinara u BiH 2019.“ biti objavljen u narednih mjesec dana.


KUSTURICA HVALI PUTINA: On je odgovoran za ponos ruskog naroda (FOTO) - medio.rs | Internet medij | www.medio.rs\nKUSTURICA HVALI PUTINA: On je odgovoran za ponos ruskog naroda (FOTO)\nObjavljeno: 17.07.2017 | 10:06Izvor: Telegraf.rs\n- On kroz svoju umerenu prirodu Rusiju vraća na noge sa dna gde se našla za vreme vlade Borisa Jeljcina - rekao je srpski režiser\nSrpski režiser Emir Kusturica izjavio je da je ruski predsednik Vladimir Putin odgovoran za to što su Rusi ponovo ponosni na svoju kulturu i istoriju, objašnjavajući za Raša Tudej zbog čega već dugo ruskog lidera toliko poštuje.\nKusturica je pozdravio napore Putina u ponovnoj izgradnji Rusije, za koje veruje da su Moskvu obnovili kao snažnu i nezavisnu silu u svetu, istovremeno svom narodu usađujući poštovanje prema nasleđu, koje se činilo da je izgubljeno tokom burnih devedesetih godina prošlog veka.\n- Ono što zaista pozdravljam je stav gospodina Putina kojim on kroz svoju umerenu prirodu Rusiju vraća na noge sa dna gde se našla za vreme vlade Borisa Jeljcina, da bude ponosna na svoju istoriju i kulturu - rekao je Kusturica.\nRežiser je priznao da je često na meti kritika, jer ne krije svoj naklonjeni stav prema ruskom lideru.\nČak i "pro-Putinove šale" danas mogu da izazovu probleme, naveo je Kusturica, ukazujući na to da je jednom bio kritikovan zato što je izjavio da je spreman da Putinu dozvoli da postavi rakete na njegovom balkonu.\nOn je naveo da svet postaje mračno i smrtonosno ozbiljno mesto u kom više "ne možete ni da se našalite" i dodao da je posle toga razgovarao sa svojom suprugom o tom komentaru i da je ona to shvatila kao šalu.\n- (Ipak), bilo je i onih sumnjičavih koji su me podvrgli žestokim napadima, istinito verujući da je to moguće - rekao je on.\nKusturica je ukazao i na duboku kulturnu i društvenu blagonaklonost izmedu Srbije i Rusije.\n- Ako pogledate istorijske činjenice, kako je tadašnji ruski car Nikolaj Drugi ušao u Prvi svetski rat zbog Srbije, ako uvidite koliko dobro nas Rusija razume, koliko značimo jedni drugima na kulturnom nivou, kako smo duboko posvećeni pravoslavnim vrednostima - kaže Kusturica.\nRežiser je posebno naglasio da veruje da je moć da se traži zajednicko dobro iznad pojedinačne, sebične potrebe ono što razlikuje srpski i ruski narod od Zapada.\n- Srbija i Rusija su mnogo više naklonjene principu kolektivizma, kroz koji i posmatramo našu istoriju i budućnost - napominje Kusturica.\nOn je naveo da, dok je Zapad možda postigao ekonomski napredak vodeći se upravo suprotnim vrednostima, on to doživljava kao društvo gde je "čovek čoveku vuk".\nProšle godine Kusturica je od Putina dobio Orden za unapredenje prijateljstva i jačanje saradnje izmedu naroda Srbije i Rusije, kao i za popularizaciju ruskog jezika i kulture u inostranstvu, piše Raša Tudej.\nPogledajte intervju koji je Emir Kusturica dao za Telegraf:


Zašto nema registra za oblast koncesija? – Institut alternativa\nInstitut alternativa » Odgovorne javne finansije » Zašto nema registra za oblast koncesija?\nObjavljeno 12. 02. 2011. 24. 01. 2018.\nU Crnoj Gori je neophodno što prije uspostaviti funkcionalni centralni registar ugovora o koncesijama koji će biti dostupan putem interneta. Iako je ovo zakonska obaveza koja postoji još od februara 2009. godine kada je Zakon o koncesijama stupio na snagu (član 15 Zakona o koncesijama; Stavom 5 ovog člana se precizira da se „registar ugovora o koncesijama objavljuje na internet stranici Komisije”), centralni registar ugovora o koncesijama još uvijek nije uspostavljen.\nPored bezrazložnog kašnjenja u formiranju registra koji bi olakšao evidenciju dodijeljenih koncesija, još uvijek nisu donešeni svi podzakonski akti za oblast koncesija. Ova primjedba se odnosi na član 61 (2) Zakona o „vrsti djelatnosti koja je predmet ugovora o koncesiji i tržišnih uslova za njeno obavljanje”.\nIsto tako, Zakon o koncesijama nije u potpunosti usklađen sa relevantnim EU dokumentima u ovoj oblasti: neusklađenost zakonodavnih propisa je primjetna u nepreciznom definisanju koncesija za javne radove, a ni definicije ograničene procedure, kao ni konkurentskog dijaloga nisu na adekvatan način prenijete iz direktiva EU.\nJavno-privatna partnerstva (JPP) u Crnoj Gori će, po najavama iz Vlade, i u narednom periodu biti glavni instrument za popunjavanje budžetskog deficita. Uzimajući u obzir sve prednosti ovog modela, posebno kada se ima u vidu manjak budžetskih sredstava u Crnoj Gori za oblast kapitalnih investicija, ovakva vladina politika je razumljiva.\nIpak, dosadašnje iskustvo državnih struktura u zaključivanju ugovora po JPP modelu kao i postupci dodjeljivanja koncesija ukazuju na brojne nedostatke: pristup informacijama o zaključenim JPP ugovorima je izuzetno otežan, primjetan je i manjak demokratske kontrole, a kršenje zakonskih procedura i favorizovanje određenih privatnih kompanija su učestale pojave.\nU prilog boljoj koordinaciji i formiranju ekspertskog jezgra za JPP smatramo da je potrebno formirati tijelo specijalizovano za JPP u Crnoj Gori koje bi omogućilo koordinisanu i kontrolisanu akciju u ovoj oblasti. Pozitivna iskustva EU zemalja i onih u regionu ukazuju na korisnost postojanja ovakvog tijela.\nTakođe, pored centralnog registra za ugovore o koncesijama o neophodno je i sve ugovore o JPP učiniti dostupnim, te stvoriti nacionalnu bazu podataka o zaključenim ugovorima. Ova baza podataka bi trebalo da omogući pristup periodičnim izvještajima o realizaciji JPP uključujući i finansijske izvještaje o realizaciji JPP, kao i planove godišnjih otplata dugovanja javnog sektora za projekte JPP.


SAD "ismejale" predlog o legalizaciji narkotika\nU izveštaju koji je predstavljen u Njujorku, navodi se da takozvani rat protiv droge nije uspeo da smanji trgovinu drogom i njenu potrošnju u svetu.\nSjedinjene Države odbacile su novi izveštaj u kojem se vlade pozivaju da se upotrebi zabranjenih narkotika suprotstave njihovom legalizacijom, nazivajući ga "smešnim".\nNacionalna Kancelarija za borbu protiv droge saopštila je da je zavisnost bolest koja može uspešno da se leči. Portparol kancelarije izjavio je da je korišćenje droge u Sjedinjenim Državama upola manje nego pre 30 godina i naglasio da je potencijalni kapacitet proizvodnje čistog kokaina u Kolumbiji od 2001. do 2009, smanjen za gotovo dve trećine, tako da bi povećanje pristupačnosti droge samo ugrozilo više ljudi i zajednica.\nU izveštaju Komisije za globalnu borbu protiv narkotika, vladama širom sveta se preporučuje da iz temelja promene stav prema upotrebi droge. U komisiji sastavljenoj od bivših svetskih lidera, pored ostalih su i bivši generalni sekretar Ujedinjenih nacija Kofi Anan, bivši američki državni sekretar Džordž Šulc, kao i bivši predsednici Kolumbije i Meksika, Cezar Gavirija i Ernesto Zediljo.\nU izveštaju koji je danas predstavljen u Njujorku, navodi se da takozvani rat protiv droge nije uspeo da smanji trgovinu drogom i njenu potrošnju u svetu i da je izazvao „razorne posledice“ za pojednice i zajednice. Vladama se preporučuje da upotrebu marihuane i drugih droga ozakone za ljude koji ne ugrožavaju okolinu. Vlade se takođe pozivaju da u okviru zdravstvenih usluga obezbede tretman za zavisnike i rade na uspostavljanju zakonskog modela koji će umanjiti značaj sindikata organizovanog kriminala koji trguju drogom.


Brzi internet za 500 sela – Agropress\nSkupština Srbije počela je danas raspravu o predlogu ugovora o kreditu Evropske banke za obnovu i razvoj od 18 miliona evra za projekat izgradnje širokopojasne komunikacione infrastrukture u ruralnim krajevima, kako bi se brzi internet doveo u 500 sela sa 80.000 domaćinstava.\nMinistarka trgovine, turizma i telekomunikacija Tatjana Matić je, obrazlažući ugovor, istakla da za tih 500 sela nije postojao interes komercijalnih operatera da tamo dovedu svoju fiksnu internet mrežu i da je analiza pokazala da u Srbiji postoje takozvane bele zone, gde operateri ni ne planiraju da izgrade širokopojasnu mrežu, pa je zbog toga država odlučila da to uradi.\nU Srbiji 2.800 naselja sa 320.000 domaćinstava ima problem sa širokopojasnim internetom, ukazala je Matić.\nKako je objasnila, projekat za tih 500 naselja predviđa da država omogući širokopojasni internet do škola, koje će biti pristupne tačke, a onda će se mreža od njih širiti prema domaćinstvima.\nOperateri sa kojima se potpiše ugovor, moći će besplatno da koriste mrežu do škola, ali su zauzvrat u obavezi da obezbede ostalu infrastrukturu, od škola do 80.000 domaćinstava.\nŠirokopojasna mreža, naglasila je Matić, omogućiće ostanak stanovništva u ruralnim predelima, nova radna mesta i razvoj malih i srednjih preduzeća.\nCilj je da do 2025. godine u Srbiji ne postoji domaćinstvo koje neće imati mogućnost brzog pristupa širokopojasnom internetu, poručila je ona.\nRok za završetak projekta je decembar 2023. godine, a kredit se diže sa rokom otplate od 15 godina.


Arhiva - Naoružani pripadnici Al Šababa patroliraju u Mogadišu, Somalija, 29. juna 2009.\nSnage SAD izvele su vazdušni udar u Somaliji i ubile 35 militanata Al Šababa, saopštili su zvaničnici u ponedjeljak, što je posljednji napad u seriji udara protiv saradnika Al Kaide, prenosi AFP.\nNapad u nedjelju dogodio se u oblasti Hiran, u centralnoj Somaliji, i ciljao je naoružane pripadnike Šababa, "dok su se prevozili između lokacija u ruralnoj oblasti" i pokušavali da "nagomilaju svoje snage", kaže se u saopštenju Afričke komande Vojske SAD.\n"Ovoga puta, procjenjuje se da je u napadu ubijeno 35 terorista", kaže se u saopštenju.\nPentagon je pojačao učestalost napada u Somaliji tokom posljednjih godina, djelimično zbog toga što je predsjednik Donald Trump olabavio ograničenja po pitanju toga kada vojska SAD može da izvede napade protiv osumnjičenih terorista.\nTrupe Afričke unije istjerale su borce Al Šababa su iz glavnog grada Somalije 2011. i zatim iz drugih gradova.\nMeđutim, islamisti i dalje drže veliki dio ruralne teritorije. Oni regularno izvode napade vatrenim oružjem i bombaške napade na vladine, vojne i civilne ciljeve u Mogadišu, ili iz zasjede napadaju vojne konvoje i ispostave.\nU jednom od vazdušnih udara prošlog mjeseca, prema saopštenju Afričke komande Vojske SAD, ubijeno je 52 somalijskih militanata.\nAli, komandant Afričke komande general Tomas Valhauser ovog mjeseca rekao je američkim zakonodavcima da se Al Šabab neće zaustaviti samo vazdušnim udarima, pozivajući somalijsku vojsku da preuzme više odgovornosti u borbi.


Policajci hodaju pored cvijeća ostavljenog na podu u znak sejćanja na one koji su ubijeni u eksploziji na aerodromu Domodedovo u Moskvi, 25. januar 2011.\nMjere bezbjednosti su pojačane u Moskvi nakon jučerašnjeg terorističkog napada u kojem je poginulo 35 ljudi, među njima i osam stranih državljana.\nI dok ruskim zvaničnicima i građanima iz svijeta stiže podrška i izrazi saučešća, ruski predsjednik Dmitrij Medvedev prozvao je odgovorne za sigurnost na aerodromu Domodedovo za propuste, što su oni odbacili.\nDan nakon napada bomabaša samoubice na najprometnijem moskovskom aerodomu Domodedovo, koji je odnio 35 života i ranio više od 150 ljudi, predsjednik Rusije Dmitrij Medvedev zatražio je odgovornost menadžera aerodoma odgovornih za bezbjednost.\nDmitrij Medvedev prozvao je odgovorne za sigurnost na aerodromu Domodedovo za propuste, što su oni odbacili.\nOvo što se dogodilo pokazuje da je bilo ozbiljnih kršenja sigurnosnih mjera.Unijeti toliku količinu eksploziva zahtijeva veliki napor.\n"Svako ko je odgovoran, kompanije koje donose odluke i menadžemnt aerodrome takođe moraju odgovarati za ovo", kaže Medvedev\nAli rukovodstvo moskovskog aerodroma Domodedovo odbacilo je odgovornost i optužbe rukog predsjednika.\n"Smatramo da ne treba da snosimo odgovornost za eksploziju, pošto su\nsvi zahtjevi bezbjednosnih mjera ispoštovani", izjavila je portparol aerodroma Jelena Galanova.\nKako je objasnila, službe avio bezbjednosti odgovaraju za sigurnost u zoni gdje se nalaze registrovani putnici. Galanova je precizirala da u sali za dolaske, gdje se dogodila eksplozija, za bezbjednost odgovara transportna policija, koja tijesno sarađuje sa službom bezbjednosti Domodedova.\nSergej Gončarov, veteran specijalnih sovjetskih jedinaca zvanih Alfa za ruski servis RSE kaže da je vrlo upitno pitanje bezbjednosti.\n"Ako bomabaš samubica može donijeti pet kilograma eksploziva na Domodedovo, proći sve bezbjedosne provjere, onada treba još jednom javno reći da naši državno oragani nijesu u stanju da obezbijede javnu sigurnost", nagašava Gončarov .\nMoskovski aerodrom nakon eksplozije\nNa aerodrom "Domodedovo" u ponedeljak 24, januara dogodila se ekspolzija u kojoj je stradalo najmanje 35 ljudi, a povređeno oko 146, od kojih 20 teško. Uzroci eksplozije za sada nisu poznati, ali se sumnja da se radi o samoubilačkom bombaškom napadu.\nIako još niko nije preuzeo odgovornost za napad, mnogi u Rusiji smatraju da iza terorističkog akta stoje militanti sa sjevera Kavkaza.\nTe grupe iz nestabilnog regiona više puta u Rusiji optuživani su za bombške napade uključujući i dupli teroristički napad u moskovskom metrou marta 2010. godine.\nZa taj napad optužena je žena bombaš samoubica iz Dagestana. Neimenovani zvaničnici navode da su tri sumnjive osobe viđene iza jučerašnjeg napada.\nRia Novosti navodi da je navodno upozorenje da će doći do napada na nekom od moskovskih aerodroma stiglo prije sedam dana.\nEksplozija se dogodila na mjestu gdje se sačekuju putnici nakon prolaska kroz carinsku kontrolu.\nJedan svjedok je za Rusku TV naveo da bomabaš prije nego što je aktivirao bombu rekao: "Sve ću vas pobiti".\nNakon toga uslijedila je katasrofa, dim, panika beživotna tijela i ranjeni. Više od 150 povrijeđenih od kojih 50 veoma teško.\nSumnja pada na pobunjenike sa Kavkaza\nMeđu poginulima je osam stranih državljana, dva Britanca jedan Njemac, jedan Bugarin, jedna Ukrajinka, a ostali su kako se navodi iz centralane Azije.\nI među teško povrijeđenima je izvjestan broj stranaca, jedan italijanski i jedan francuski državljanin su u kritičnom stranju .\nIstragu prema naredbi predsjednika Medvedva vodi Glavni ruski državni tužilac, a ruski je lider naredio i opsežne i pojačane mjere bezbjednosti u Moskvi posebno na aerodomima i javnom transportu.\nBritanski BBC navodi da Dimitri Medvedev, baš kao ni premjer Vladimir Putin dok je bio na mjestu šefa države prije njega, nije uspio da obezbijedi stabilnost u nemirnim regionima na sjeveru Kavkaza, pa se nestabilnost prenosi na Moskvu .\nObama: Želim da iskažem veoma snažnu osudu terorističkog akta na Moskovskom aerodromu.\nU glavni grad Rusije od trenutka napada stižu poruke podrške i osude terorističkog čina.\n"Želim da iskažem veoma snažnu osudu terorističkog akta na Moskovskom aerodromu", rekla je američka državna sekretarka Hilari Klinton.\nKasnije su joj se pridružili i generalni sekretar NATO-a Anders Fogh Rasmunsen, Tomas Hamamberg, Evropski Komesar za ljudska prava , izraelski premijer Benjamin Netanjahu i drugi.\nA Medvdev je danas zvaničnicima Federalne službe sigurnosti FSB rekao da se sve mora učiniti da se otkriju počinioci.\n"Sve se mora učiniti da se banditi koji su počinili ovaj zločin budu identifikovani, otkriveni i izvedeni pred sud. A gnijezda tih bandita ili kako god da ih nazivate moraju biti uništena. Terorizam ostaje glavan prijetnja bezbjednosti naše države, najveća prijetnja Rusiji i svim našim građanima", rekao je Medvedev.


Archive for category: Brčko distrikt\nHome Vijesti Brčko distrikt (Page 401)\nMaj 14, 2014 Objavio urednik U Brčko distrikt Komentari su isključeni\nSkupština Brčko distrikta večeras je usvojila Program rada brčanske Vlade za ovu godinu. Usvajanju Programa rada Vlade nisu prisustvovali poslanici SDP-a BiH, koji su skupštinske klupe napustili u znak protesta što je zasjedanje nastavljeno u vrijeme kada je područje distrikta ugroženo poplavama. Šef brčanskog Odjeljenja za javnu bezbjednost Uroš Vojnović i šef Odjeljenja za poljoprivredu, [...]\nProglašeno stanje elementarne nepogode u Distriktu\nVlada Brčko distrikta večeras je, usljed novonastalih poplava, donijela odluku o proglašenju stanja elementarne nepogode na području distrikta s ciljem spasavanja života ljudi, životinja i imovine ugroženih domaćinstava. Brčanska Vlada je na vanrednoj sjednici ocijenila da je situacija na poplavljenim područjima teža nego prethodnih dana, te da će stoga njeni članovi biti u stalnoj pripravnosti. [...]\nPorast vodostaja Brke i Tinje\nŠef Odjeljenja za javnu bezbijednpost Uroš Vojnović i šef Odjeljenja za poljoprivredu, šumarstvo i vodoprivredu Dževdet Šahović održali su danas konferenciju za novinare povodom nastavka obilnih kišnih padavina na području Distrikta s ciljem upoznavanja javosti o trenutnom stanju. Obavještavaju se građani Brčko Distrikta da svoje pozive u vezi sa poteškoćama koje im poplave stvaraju upute [...]\nKroz javne nabavke utrošeno sedam miliona maraka\nKroz javne nabavke Vlada Brčko distrikta u prvom kvartalu tekuće godine realizovala je 7, 2 miliona KM, što je skoro dvostruko više u odnosu na isti period prošle godine, navodi se u informaciji Odjeljenja za stručne i administrativne poslove koja je danas razmatrana na sjednici Vlade. Šef odjeljenja za stručne i administrativne poslove Pejo Mendeš [...]\nSeminar o uvođenju sistema upravljanja kvalitetom\nMaj 13, 2014 Objavio urednik U Brčko distrikt Komentari su isključeni\nU Brčkom je danas održan seminar o uvođenju sistema upravljanja kvalitetom u BiH s ciljem sertifikacije stotinu malih i srednjih preduzeća u skladu sa standardima ISO 9001. Ekspert EU za sistem upravljanja kvalitetom u BiH Mirko Đapić rekao je da je uvođenje sertifikacije za izvozno orijentisana preduzeća da bi pospješila zapošljavanje mladih stručnjaka. “Na ovakav [...]\nArbitraža za Brčko ”farsa vijeka”\nAkademik Vitomir Popović, dekan Pravnog fakulteta u Banjaluci, ističe da je arbitraža za Brčko bila “farsa vijeka” i pojašnjava da je sve rađeno suprotno odredbama međunarodnog prava te da se arbitraža trebala odnositi samo na liniju razgraničenja, a ne na status. Brčko je Dejtonskim sporazumom ostalo u sastavu Republike Srpske, s tim da je ostavljeno [...]\nOd 23. maja sajam trešnje u Šatorovićima\nDrugi međunarodni sajam trešnje biće održan u Šatorovićima kod Brčkog od 23. do 25. maja, najavljeno je na današnjoj konferenciji za novinare. Na sajmu trešnjem svoje proizvode predstaviće više od 50 izlagača, a najavljeno je i prisustvo otkupljivača iz Rusije i Turske. Za vrijeme tri sajamska dana biće izloženo preko 28 sorti trešnje koje se [...]\nUkinuto stanje elementarne nepogode\nBrčanska Vlada proglasila je danas prestanak stanja elementarne nepogode na području distrikta, te naložila stručnim službama Odjeljenja za poljoprivredu i drugih odjeljenja da prate stanje poljoprivrednih kultura i infrastrukture. Članovi Vlade definisali su informaciju koja pokazuje stanje na poplavljenim područjima, sa prijedlogom mjera na otklanjanju opasnosti od poplava za naredni period. Gradonačelnik Brčko distrikta Anto [...]\nNedovoljno brige o borcima i porodicama\nMaj 12, 2014 Objavio urednik U Brčko distrikt Komentari su isključeni\nU Gornjem Breziku kod Brčkog danas je služen parastos za sve poginule stanovnike ovog sela u oslobodilačkim ratovima, što se na dan Vojske i boraca RS čini od 1992. godine. Na Spomen obilježje u Gornjem Breziku položeni su vijenci i cvijeće i zapaljene svijeće za pokoj duša osam poginulih boraca otadžbinskog rata, pet dobrovoljaca [...]\nUzrok nesreće neprilagođena brzina\nU teškoj saobraćajnoj nesreći na regionalnom putu Brčko – Cerik smrtno je stradao Amir Šejković (51) iz Brčkog, koji je pod još nerazjašnjenim okolnostima automobilom sletio s puta i usljed prevrtanja ispao iz njega. Portparol Policije Brčko distrikta Halid Emkić rekao je da se A.Š. juče popodne kretao u koloni iz pravca Dubrava prema Bukviku, [...]


Prvo verni ''Grobari'', pa svi ostali - Partizan počinje prodaju karata za derbi! - Sportske.net\nPrvo verni ''Grobari'', pa svi ostali - Partizan počinje prodaju karata za derbi!\nNajverniji navijači Partizana prvi će dobiti priliku da dođu do ulaznica za 150. ''večiti derbi''.\nAšćerić ostaje u Radničkom, Nišlije već prete Partizanu!Mihajlović - Ni Real, ni Barsa, ni Bajern, samo Partizan!Partizan - Tomić stopirao Abuov transfer?!Partizan - Dva meča i ukupno osam komada u mreži ''Optičara''!Budućnost sve jača, stigao i bivši štoper Partizana!\nI to već od utorka 16. februara, saopšteno je za zvaničnom sajtu kluba iz Humske.\nTo će, zapravo, biti pretprodaja karata, samo za navijačke sektore crno-belih, koji poseduju Partizanovu sezonsku ulaznicu.\nSezonske ulaznice, naravno, važe i za derbi, ali kako navode u Humskoj, ''ovo je prilika koja omogućava najvernijim navijačima da svojim prijateljima sa sigurnošću obezbede ulaznice za navedeni meč i to po nižim cenama''.\nMoguće je kupiti četiri ulaznice za tribine, i to samo za određene sektore, sa popustom 20% od regularne cene ulaznice:\n– Jug 800 dinara (640 dinara sa popustom)\n– Istok/zapad, bočni delovi tribina 1.200 dinara ( 940 dinara sa popustom)\n– Istok/zapad, centralni delovi tribina 1.500 dinara (1.200dinara sa popustom).\nUlaznice će biti u prodaji od utorka 16. februara na prodajnom mestu Tiketlajna, a redovna prodaja karata za derbi planirana je za ponedeljak, 22. februar.


SITUACIJA SE ZAOŠTRAVA: Kina prekida trgovinske pregovore sa SAD-om - GlobalCir\nSITUACIJA SE ZAOŠTRAVA: Kina prekida trgovinske pregovore sa SAD-om\nPozivajući se na svoje izvore, navedeno je da taktika SAD neće stimulirati saradnju s kineskom stranom. Peking se, odbacujući pregovore, pridržava svoje težnje da izbjegava pregovore pod pritiskom.\nKina ostavlja mogućnost za početak novih pregovora sa Vašingtonom sljedećeg mjeseca, dodaju izvori.\nU ponedjeljak je Državno vijeće Kine u “Bijeloj knjizi”, u kojoj se objašnjava stav Kine o trgovinskom ratu sa SAD, naveo da je Amerika u svojim izjavama i postupcima kontradiktoran.\nVijeće navodi da su postupci Sjedinjenih Američkih Država nanijeli ozbiljnu štetu trgovinskim i ekonomskim odnosima dviju zemalja nad kojima su dugi niz godina naporno radile vlade.\nPrije sedmicu američki predsjednik Donald Tramp (Trump) objavio je da dolazi do uvođenja carina po stopi od deset posto na robu iz Kine u vrijednosti od 200 milijardi dolara.\nOdluka je stupila na snagu 24. septembra, a od 1. januara tarife će porasti na 25 posto. Kina je tada saopćila da će u odgovoru na nove carine SAD uvesti simetrične povećane uvozne dadžbine za više od 5.200 američkih proizvoda u vrijednosti od 60 milijardi dolara.\nSAD su uvele carinu od 25 posto na uvoz 818 vrsta robe iz Kine sa ukupnim kapacitetom isporuka od 34 milijarde dolara godišnje. Kao kontramjeru, Kina je nametnula carinu od 25 posto na uvoz jednakog obima američke robe.\nVIDEO: Kolinda u Americi pjevala Thompsona\n(VIDEO) NIJE NI UDAHNUO! Ruski opozicionar Navalny uhapšen na izlazu iz zatvora


Vesti online / Vesti / Svet / Ruski ministar odbrane smenjen zbog švaleracije, novca i borbe za moć\nRuski predsednik Vladimir Putin smenio je juče ministra odbrane zbog korupcionaškog skandala, ali je intrigantna mešavina seksa, borbe za prevlast i vojnih osveta dominirala komentarima u Rusiji o tome šta je zapravo dovelo do pada čoveka koji je nadgledao najradikalniju vojnu reformu u državi u poslednjih nekoliko decenija.\nAnatolij Serdjukov nije hteo da kupuje zastarelo oružje koje prodaju Putinovi prijatelji\nSmena Anatolija Serdjukova je iznenađenje jer se smatralo da ovaj korpulentni političar ima blagoslov predsednika za vojnu modernizaciju koja nije po volji generalima i proizvođačima oružja povezanim sa članovima Putinovog užeg kruga.\nIntrigu pojačava činjenica da je Serdjukjov oženjen ćerkom jednog od Putinovih bliskih saradnika, koji vrši ogroman uticaj kao predsedavajući državnog naftnog giganta Gasprom. Izveštaji medija ukazuju da su Serdjukovljeve navodne preljube naljutile Viktora Zubkova i da su jedan od razloga za smenu. Međutim, većina eksperata smatra da je u osnovi Putinove odluke borba za prevlast iza scene.\nPutin je danas za novog načelnika Generalštaba imenovao bivšeg ratnog komandanta u Čečeniji Valerija Gerasimova.\nGerasimov je vodio rusku vojsku u vojnoj oblasti Severni Kavkaz tokom drugog rata u Čečeniji početkom 2000. On jr imenovan i za prvog zamenika\nSerdjukov predvodi kampanju za drastično smanjenje broja oficira i reformu zastarele vojne strukture u cilju kreiranja manjih snaga koje bi mogle da povrate vojnu slavu Rusije. Izričito je zahtevao veći kvalitet i manje cene od vojne industrije, ugrožavajući moćne poslovne interese.\nVeruje se da je to pokrenulo unutrašnju borbu u kojoj su saveznici vodećih proizvođača oružja u Kremlju skovali zaveru za rušenje Serdjukova. "Naljutio je lidere vojne industrije, odbijajući da potpiše nove ugovore dok cene ne učine potpuno transparentnim", rekao je Aleksandar Golc, nezavisni vojni ekspert iz Moskve. "Poručio im je da će vojska kupiti oružje koje joj je potrebno, a ne ono koje oni žele da prodaju".\nDmitrij Trenjin, direktor moskovskog Karnegi centra, izjavio je za AP da je Serdjukov stekao moćne neprijatelje potezima u cilju "promene samih temelja ruskog vojnog sistema". Među njima je zamenik premijera Dmitrij Rogozin, koji kontroliše vojnu industriju.\nMeđutim, ne navodeći mnogo detalja, Putin je svoju odluku povezao sa istragom koju je prošlog meseca najavilo glavno državno istražno telo povodom prodaje vojne imovine, uključujući nekretnine. Istražna komisija je saopštila da je državi pričinjena šteta od tri miliona rubalja (95 miliona dolara) u samo nekoliko ispitanih slučajeva. Navodi o korupciji prvi put su se pojavili prošlog meseca i odnose se na Oboronoservis, državnu kompaniju u čijoj nadležnosti je, između ostalog, servisiranje vojnih letelica i izgradnja vojnih postrojenja.\nIstražujući korupciju u koju je navodno Serdjukov umešan, izvršen je pretres stana Jevgenije Vasiljeve, visoke zvaničnice Oboronoservisa, koja je nekada bila njegova bliska saradnica u ministarstvu odbrane.\nSerdjukov je navodno bio u stanu sa Vasiljevom kada je došla policija, što je podstaklo priču o aferi.\nU okviru Serdjukovljevih reformi otpušteno je čak 200.000 oficira, rasformirane vojne jedinice, a veliki deo nedodirljive vojne imovine je prešao u civilno vlasništvo. Pod njegovom upravom, vojska je kupila francuske amfibijske jurišne brodove, izraelske bespilotne letelice, italijanska oklopna vozila i ostalo naoružanje iz inostranstva, što je šamar bez presedana ruskom vojnom industrijskom kompleksu.\n"Stekao je moćne neprijatelje prekidom kupovine zastarelog oružja", rekao je Igor Korotčenko, penzionisani pukovnik, koji sada uređuje časopis "Nacionalna odbrana".


Saletova poruka pred oproštaj: "Partizan zauvek moj!" - Sportske.net\nSaletova poruka pred oproštaj: "Partizan zauvek moj!"\nKapiten fudbalera Partizana Saša Ilić rekao je danas da, iako završava igračku karijeru, nije otišao iz tog kluba i da će crno-beli uvek biti njegov klub.\nU Humskoj samo jedna poruka!Stadion se puni, evo ko je došao da isprati Saleta!U Humskoj meč za istoriju, ovo su postave na Saletovom oproštaju! (SASTAVI)Kraj je kad Sale kaže - Nije još gotovo, postavio još jedan veliki cilj!''Crno-beli 22'' odlazi u istoriju - Sale, neka ovo veče označi i neki novi početak!\nSaša Ilić će danas od 19 časova protiv Proletera odigrati poslednju prvenstvenu utakmicu za crno-bele. To će biti njegova 875. utakmica u crno-belom dresu. On je postigao 240 golova i osvojio je 11 titula, kao i šest trofeja Kupa.\n"Težak trenutak za mene. Ja bih samo hteo da zahvalim ljudima koji su došli, vidim puno bivših igrača i puno legendi koji su došli da zajedno sa mnom odigraju ovu poslednju utakmicu. Neću mnogo pričati, imam pripremu za ovu utakmicu. Želim da i danas Partizan pobedi. Ja nisam otišao iz Partizana. Partizan će uvek biti moj", rekao je Ilić u trofejnoj Sali na stadionu Partizana.\nIlić je od kluba a iz ruku predsednika Partizana Milorada Vučelića na polkon dobio sliku Koste Bradića. Vučelić je rekao da se danas od fudbalskih terena, od Partizana na fudbalskom terenu, oprašta "jedan od najvećih igrača u istoriji Partizana".\n"Kada gledate kako igra Saša Ilić onda vam se čini da je sve jednostavno, da je fudbal jedna krajnje jednostavna igra. Zašto? Zato što su samo kod vrhunskih ljudi u svim delatnostima veličine jednoistavne i sve izgleda jednostavno. Kod Saše je to ne samo jednostavno nego i jedinistveno", rekao je Vučelić.\n"On ne nameće svoj autoritet ekipi kao kapiten nekim dodatnim žarom ili dodatnom energijom, on nameće autoritet znanjem, autoritetom igre. Taj njegov dar je zaista jedinstven. U timu kad igra Saša Ilić svi igrači se kreću prema golu jer znaju da postoji velika verovatnoća da će onaj koji je u najboljoj poziciji od njega dobiti loptu. Onda kad ne izgleda, kad je okružen masom igrača, onda sevne Sašina lopta sa očima i onda sledi taj rezultat", dodao je on.\nVučelić je rekao da nije želeo da govori o broju utakmica i trofeja Ilića, koga je nazvao jednom od legendi kluba.\n"On je istinska legenda i on se odavno pridružio toj plejadi velikih zvezda Partizana i legendi Partizana. Neka je živ još dugo, ali nesumnjivo će biti uzor igračima i učiće ljudi od njega da igraju, daj bože da bude dostižni ideal mnogim igračima koji su zbog njega i očeli da treniraju fudbal", naveo je on.\nSvečanosti na stadionu Partizana, a pre početka utakmice protiv Proletera, prisustvovali su bivši igrači i treneri crno-belih Miroslav Đukić, Vladimir Vermezović, Danko Lazović, Nikola Ninković, Zvonimir Vukić, kao i Darko Kovačević ispred Fudbalskog saveza Srbije.


Vesti online / Vesti / Svet / Rusija: SAD smišljaju izgovore da bi nam opet uveli sankcije\nSAD smišljaju izgovore da bi još jednom uveli sankcije Rusiji, saopštilo je danas rusko ministarstvo spoljnih poslova reagujući na optužbe Vašingtona podignute protiv Ruskinje Elene Kusjajnove zbog navodnog pokušaja mešanja u izbore u SAD, javlja Rojters.\nAmerički Stejt department podigao je u petak optužnicu protiv Kusjajnove zbog povezanosti s navodnim pokušajima Rusije da se meša u politički sitem SAD, uključujući i predstojeće izbore za Kongres, a AP je naveo da je ona imala vezu s ruskom "farmom trolova".\nKako je američka agencija prenela, veruje se da je ona prva osoba ove godine protiv koje je podignuta optužnica u slučaju navodnog ruskog mešanja u izbore za Kongres koji treba da budu održani sledećeg meseca.\nU optužnici se navodi da je Kusjajnova radila za "farmu trolova" na društvenim mrežama koju je u februaru ispitivao specijalni savetnik za istragu o ruskom mešanju Robert Miler.\nKako prenosi Rojters, Kusjajnova je bila glavni računovođa za "Projekat Lahta" koji je finansirao ruski oligarh Jevgenij Prigozin zajedno sa dve kompanije koje su takođe u njegovom vlasništvu.\nKoristeći društvene mreže i druge platforme, učesnici su vodili "informacioni rat protiv SAD" pokušavajući tako da izazovu negativna osećanja prema kandidatima koji su se borili za političke pozicije u SAD, navedeno je u optužnici.\nSVET SAD najavljuju nove sankcije Rusiji


United media preuzeo “Danas” – Matrica slobode medija\nUnited media preuzeo “Danas”\nUnited Media, vodeća medijska kompanija u jugoistočnoj Evropi, postala je novi vlasnik dnevnog lista i portala “Danas”, saopštila je danas ta kompanija, uz napomenu da je to prvo štampano izdanje iz Srbije koje će se naći u njenom portfoliju.\nNakon odobrenja nadležnih regulatornih tela, kompaniji je odobreno preuzimanje “Danasa”, dnevnih novina koje izlaze od 1997. godine, navodi se u saopštenju.\n“List Danas duže od dve decenije u Srbiji odoleva svim pritiscima i primer su kontinuiranog profesionalnog i nezavisnog novinarstva. Izuzetno mi je drago što su postali deo kompanije United Media u okviru koje u Srbiji već posluju televizije i portali N1 i Nova”, izjavila je izvršna direktorka United Media Aleksandra Subotić.\nOna je ocenila da je u teškim i izazovnim vremenima kao što je to danas slučaj, istinito i pravovremeno informisanje građana od ključne važnosti a to je osnovni motiv kojim se vode svi naši mediji.\nPrema njenim rečima, ‘Danas’ će i dalje biti ono na šta su građani navikli – list u kojem mogu pročitati najvažnije vesti, list koji pokreće teme, postavlja pitanja, analizira situaciju, otvara prostor za civilizovan dijalog, medij koji poštuje najviše standarde profesije i ne podleže senzacionalizmu. “Nastavićemo da negujemo te vrednosti i razvijamo kako štampano izdanje, tako i sajt Danasa a potrudućimo se da omogućimo da ovako kvalitetan sadržaj dođe do što šire čitalačke publike”, istakla je Aleksandra Subotić u saopštenju.\n← Previous Previous post: Draža Petrović: United Media obećala da neće biti mešanja u uređivanje Danasa\nNext → Next post: REM će reagovati na govor mržnje Duleta Savića na TV Hepi


Besplatan epiduralni porođaj - Porođaj - Ringeraja.rs\nPorodilište KBC "Dragiša Mišović" bilo je zatvoreno od 1999. godine kada je oštećeno za vreme bombardovanja, a pre toga imalo je najviše epiduralnih porođaja na Balkanu.\nGinekolog akušer Maja Antić istakla je da je porodilište napravljeno po evropskim standardima i da je "sigurno najsavremenije u Srbiji". "Imamo najsavremenije aparate za dijagnostiku, a porodilje i pacijentkinje su smeštene u dvokrevetnim sobama sa kupatilima. Žene mogu da biraju porođaj u epiduralnoj anesteziji i da biraju vrstu anestezije za carski rez, naravno, u zavisnosti od indikacija", rekla je Antićeva. Prema njenim rečima, očevi još ne mogu da prisustvuju porođajima. "Porodilište je malo, a imamo ogroman broj pacijenata. Trenutno nemamo gde da stavimo supruga da bude uz svoju suprugu, a da ne smeta drugim ženama. Ranije je to bilo moguće, jer je porodilište bilo drugačije koncipirano", rekla je Antićeva. Ona je dodala da porodilje ostaju u bolnici dva dana tokom kojih je organizovan program "bejbi frendli" (baby friendly). "Naša prednost u odnosu na druga porodilišta je što smo mali i možemo da ga organizujemo onako kako je zamišljeno. Po dve pedijatrijske sestre su stalno pored žena koje posle porođaja imaju bebu u krevecu odmah pored svog kreveta. Pedijatrijska sestra obučava kako se prepovija, kako se doji, pomaže joj oko razvijanja laktacije", rekla je dr Antić. Prema njenim rečima, uporno se radi na tome da kada žena izađe iz bolnice zna kako da doji i da se snalazi sa bebom, a kao prednosti porodilišta u KBC "Dragiša Mišović" još je navela da su posete dozvoljene i da očevi mogu da vide majku i dete "na 15 minuta".\nNa pitanje koliko žena traži epiduralnu anestesiju, ona je odgovorila da tu nema pravila. "Svako ko želi mora da se prijavi, porazgovara sa anesteziologom o kontraidikacijama, a akušer određuje ko može, a ko ne može". Doktorka Antić preporučuje svim ženama porođaj sa epiduralnom anestezijom. "Mislim da to treba da bude budućnost akušerstva kod nas. Na zapadu je to rutina. Odbijaju ga žene u nordijskim zemljama gde se vraćaju u modu porađaji po kućama. U tako razvijenim državama gde je razvijana primarna zaštita to je sasvim u redu, jer je žena udaljena od bilo koje bolnice deset minuta, međutim, to bi kod nas izazvalo pomor". Ona je objasnila da je "poenta epiduralne anestezije da obezboli porođaj", a prednost što ubrzava porođaj i što lekari lakše sarađuju sa ženom. "Kontraidikacije epidurala su izuzetno retke, kada postoji infekcija kože na mestu gde će se bosti epidural ili da postoje deformiteti kičme koji se znaju od ranije", rekla je Antićeva. Prema njenim recima, postoje mnoge zablude oko ove vrste anestezije - da žena ne oseća noge, napone ili da su deca "lošija", nego kod normalnog porođaja. "Mišljenje da anestezija utiče na dete je besmislica, jer se radi sa najsavremenijim anesteticima koji ne utiču na bebu", rekla je dr Antić. Ona je pored toga naglasla da smatra da epiduralna anestezija treba da bude normalna, a ne "ekstra usluga" u porodilištima. "Kod nas ne košta, ali znam da se naplaćuje u drugim bolnicama. Svaka žena u bolnici 'Dragiša Mišović' može da je dobije sa običnim uputom. Treba samo da se potrudi da ima nalaz koja je krvna grupa, urađen test na hepatitis B, rutinske analize i da ima izmeren krvni pritisak", rekla je Antićeva.


Mala i srednja preduzeća - prilagođavanje novim izazovima Mala i srednja preduzeća - prilagođavanje novim izazovima\nViše od trećine malih i srednjih preduzeća na Zapadnom Balkanu je privremeno zatvoreno u prvom naletu pandemije, dok se oko dve trećine njih suočilo sa smanjenom likvidnošću pokazuje istraživanje koje su sproveli Evropska investiciona banka (EIB), Evropska banka za obnovu i razvoj (EBRD) i Svetska banka (WB). Kao najveće prepreke u poslovanju, kompanije navode političku nestabilnost, visoke poreske stope kao i edukaciju radne snage. Firme u regionu zaostaju i u pogledu zelenih investicija, a dve trećine njih ne vidi mere energetske efikasnosti kao prioritet.\nO ovim temama kao i o podršci za najpogođenije sektore i transformaciji koja će biti neophodna kako bi srpska privreda ostala konkurentna govorili su renomirani ekonomski stručnjaci, na panelu pod nazivom „Uticaj pandemije na mala i srednja preduzeća u 2021.godini i perspektive za narednu godinu.“\nU pozdravnoj poruci ambasador EU u Srbiji Emanuele Žiofre istakao da je u trenutku izbijanja pandemije kovida, Evropska unija izdvojila je 93 miliona evra pomoći, koja je, osim podrške zdravstvu, pružila finansijsku pomoć malim i srednjim preduzećima kako bi im pomogla da prebrode teška vremena. „Mala i srednja preduzeća ključna su za svaku ekonomiju kao osnova za zdrav i održiv ekonomski rast. EU je u poslednjih dvadeset godina uložila više od 250 miliona evra u razvoj ovog sektora“, istakao je Žiofre.\nAlesandro Bragonci, šef predstavništva Evropske investicione banke za Zapadni Balkan, podsetio je da je za više od 40 godina poslovanja u Srbiji EIB privatnom sektoru namenila više od 2,5 milijarde dolara, istakavši da za ekonomiju budućnosti postoje dva puta: jedan je digitalizacija, a drugi zelena tranzicija. Prema njegovim rečima, kako bi podržala napore MSP u ovoj tranziciji, EIB je uvela nove finansijske instrumente za region. “Međutim, finansijska podrška neće biti dovoljna da bi privreda bile konkurentnija i otpornija. Zbog toga zajedno sa Evropskom komisijom razvijamo novo partnerstvo i inicijativu u Srbiji i regionu radi unapređenja tehničke podrške za projekte klimatske i energetske efikasnosti mežu malim i srednjim preduzećima“, zaključio je Bragonci.\nI Simon Savšek iz ekonomskog odeljenja EIB-a smatra da će ulaganja u zelenu ekonomiju, digitalizaciju i obrazovanje biti ključna za rast privatnog sektora u Srbiji. „Ono što istraživanja EIB-a u osnovi pokazuju jeste da preduzeća koja su ulagala u navedene oblasti bolje podnose pandemiju u smislu pada prodaje i zato je očigledno da treba da nastave da ulažu u sve ove važne oblasti kako bi bili još otpornije kada dođe sledeća kriza. Saradnja privatnog i javnog sektora će biti veoma značajna, kao i da dijalog između Vlade i nas, finansijskih institucija i malih i srednjih preduzeća”, zaključio je Savšek.\nPrema rečima Marka Danona, iz Jedinice za konkurentnost NALED-a naša privreda se pokazala prilično otpornom i u mnogim sektorima je promenila i prilagodila procese, tako iz ove godine izlazimo sa snažnom stopom rasta koja predstavlja svojevrsni oporavak. Fokus NALED-a je na sledećoj godini i na izvorima nestabilnosti koji mogu da se pojave, a koji dolaze iz međunarodnog okruženja, poput stope inflacije, prekinutih lanaca snabdevanja ili teškoća da se dođe do pojedinih proizvoda. Kako kaže Danon, privreda je iz ove krize izašla žilavija, a značajno je da unapredila i stopa digitalizacije, čemu se prilagodila i „davala ritam“ i sama država ( na primer, usvajanjem zakona o fakturama i fiskalizaciji). Što se tiče energetske efikasnosti, smatra da naša privreda jeste energtski neefikasna i da postoji prostor da se rast učini zelenijim.\nModerator događaja Radojka Nikolić, urednica magazina Ekonometar i Biznis, istakla je da su upravo pokidani lanci dobavljača ono što će biti najveći izazov za 2022, ali i za godine pred nama. Na drugom mestu su promenjene navike potrošača, jer jedan deo prelazi na digitalne usluge. Kao treće, javilili su se energetska kriza, poskupljenja i inflacija kao dodatni problemi, koji utiču na uspešnost poslovanja. U takvim uslovima je veoma teško praviti planove za naredni period, čak i kratkoročne. „U pandemiji ne možete čak ni da pravite planove za celu godinu i mislim da je to jedan od najvećih problema koji će pogoditi celu privredu a posebno MSP“, prokomentarisala je Nikolić.\nNikola Altiparmakov iz Fiskalnog saveta izneo je stav da mala i srednja preduzeća zbog nedovoljnog targetiranja u nekim segmentima nisu dobila dovoljnu ili adekvatnu podršku. Prema njegovom mišljenju, paketi pomoći načelno jesu bili dovoljni, ali mogao je da se postigne isti efekat sa manjim rashodima, uz bolje targetiranje. Istakao je da privreda sigurno neće biti ista kao pre korone i moraće da se transformiše, pogotovo u najpogođenijim sektorima koji će morati da prođu kroz trajnu promenu privredne strukture. Za mala i srednja preduzeća, koja su najranjiviji deo, smatra da treba više da se čuje glas specijalizovanih organizacija MSP.\nVladimir Radovanović, viši savetnik za MSP iz PKS-a je istakao da se tokom pandemije glas privrede i malih i srednjih preduzeća u velikoj meri čuo kao i da Privredna komora njima pruža podršku direktno i indirektno, kroz anketna istraživanja o situaciji, poziciji i potrebama naših preduzeća. „Ono što svakako predviđamo u narednom periodu je da će se stopa nezaposlenosti smanjiti ispod ciljanih 10%. Takođe, verujemo da će se kreditni rejting uvećati i da će se priliv dirketnih stranih investicija u velikoj meri povećati u narednom periodu“, zaključio je Radovanović osvrćući se na perspektive za 2022.\nPanel na engleskom jeziku možete pogledati na ovom linku.\nEmanuele Žiofre: Sjajno je videti simbole Beograda osvetljene u bojama EU\nDiplomatija 9 maj 2022\nŠef delegacije Evropske unije u Srbiji Emanuel Žiofre rekao je da je sjajno da se istaknute zgrade u Beogradu, trgovi i mostovi, vide osvetljeni...


Dalaj Lama: Tibet - pakao na zemlji\nKineski lideri su Tibet pretvorili u "pakao na zemlji" i odgovorni su za ubistva stotina hiljada ljudi, rekao je tibetanski duhovni vođa u egzilu, Dalaj Lama u govoru povodom obeležavanja 50-e godišnjice pobune protiv kineske vladavine.\nGovoreći u severnoj Indiji u utorak, Dalaj Lama je optužio kinesku, okupatorsku, vladu da je tibetanskom narodu, koji živi u neprestanom strahu, donela "neopisivu patnju i destrukciju", kao i da potiskuje tibetansku kulturu do granice "izumiranja".\nNeobično oštre optužbe Dalaj Lame propraćene su brzom reakcijom kineskih zvaničnika Ministarstva spoljnih poslova, koji su odbacili njegove izjave rekavši da su one "laži" i da je Tibet u poslednjih 58 godina kineske vladavine prošao kroz demokratske reforme, kao i da su Kinezi oslobodili Tibetance od ropstva feudalizma.\nVođa tibetanske regionalne vlade, Ćijangba Pankog, koga je na to mesto postavio Peking, u Lasi je izjavio da nema povećanog raspoređivanja bezbednosnih snaga i optužio Dalaj Lamu da je uprljao ime Kine svojim tvrdnjama da se na Tibetu dogodio "genocid". Pankog je takođe odbacio tvrdnje o masovnim ubistvima u Tibetu navodeći da je u toj oblasti populacija skočila sa 1,2 miliona 1959, na 2,8 miliona 2008. godine.\nStanovnici Tibeta i tibetanskih oblasti na zapadu Kine kažu da su pojačane patrole snaga bezbednosti kako bi se sprečili eventualni protestni skupovi. Neki od njih su situaciju opisali kao mirnu, ali napetu i rekli da kineska policija patrolira tibetanskim gradovima i selima, postavljajući blokade na putevima ne bi li sprečila ulazak stranih novinara na tu teritoriju.\nPosle govora tibetanskog duhovnog vođe, hiljade njegovih pristalica su prošle kroz Daramsalu u Indiji, uzvikujući pro-tibetanske slogane. Dalaj Lama je demantovao tvrdnje da je tražio nezavisnost Tibeta, već je rekao da zahteva pravnu i punu autonomiju.\nPred proslavu 50-e godišnjice tibetanske pobune 10. marta, kineski predsednik Hu Đintao apelovao je na uspostavljanje "kineskog zida" stabilnosti i borbe protiv separatističkih snaga u Tibetu da se ne bi ponovili incidenti od prošle godine.


17.06.2013. / 20:38\nBANJALUKA, Predsjednik Vlade Republike Srpske Željka Cvijanović izjavila je da je Vlada održala finansijsku stabilnost, uprkos tome što postoji neredovnost kada je riječ o tranšama MMF-a zbog problema u Federaciji BiH.\nI pored toga, kaže Cvijanovićeva, Vlada Srpske je redovno izvršavala obaveze i izvršavaće ih i u budućnosti.\n“Predstoji nam analiza koja bi polovinom godine trebalo da pokaže na koji način ćemo intervenisati, odnosno kojom dinamikom da se ide u neke stvari koje smo ranije obećali da ćemo analizirati, a riječ je o vraćanju plata na prethodni period”, rekla je Cvijanovićeva.\nOna je najavila da će Vlada Srpske raditi na tome da se zadrži investicioni ciklus koji je prisutan u Srpskoj.\n“Prioriteti u narednom periodu biće nastavak investicija, ali i očuvanje fiskalne stabilnosti”, rekla je Cvijanovićeva za Radio-televiziju Republike Srpske.\nOna je navela da je fokus rada Vlade u prvih 100 dana bio usmjeren na poljoprivredu, ističući da je izdvojeno 28 miliona KM za podsticaje i sedam miliona za plavi dizel.\nCvijanovićeva je dodala da je Vlada Srpske svojom intervencijom očuvala proizvodnju u Fabrici glinice “Birač”, dok je usvajanjem uredbe omogućila novorođenim bebama da dobiju jedinstveni matični broj. Srna\nTagovi: mmfstabilnosttopvaznozeljka cvijanovic